Γιατί διέλυσαν την Συρία κι έφεραν τους τζιχαντιστές - ΒΗΜΑ ΟΡΘΟΔΟΞΙΑΣ\n11/01/2015 | 15:04\nΈνα σίγουρο δεδομένο είναι πως το «πείραμα» της Λιβύης, με την άμεση δυτική επέμβαση, προφανώς για την εκμετάλλευση των ενεργειακών κοιτασμάτων, στην Συρία απέτυχε παταγωδώς, με αποτέλεσμα ένα άνευ περιηγούμενου αιματηρός ολοκαύτωμα που γέννησε το μεγαλύτερο μέχρι σήμερα ισλαμικό τέρας, τους Τζιχαντιστές.\nΤα σχέδια η μάλλον το μυστικό σχέδιο για το οποίο άρχισε ο εμφύλιος στην Συρία, αποκάλυψε η κουρδική ημερήσια εφημερίδα, Özgür Politik σε ένα αποκλειστικό της δημοσίευμα. Η κουρδική εφημερίδα επικαλέστηκε τις αποκαλυπτικές δηλώσεις του Faysal El-Hamd, γενικού γραμματέα του κόμματος των «Πιστών Μουσουλμάνων» του Κουβέιτ, (Kuveyt Ümmet Partisi), στην αλγερινή τηλεόραση, σύμφωνα με τις οποίες το σχέδιο, τα βασικά σημεία του οποίου διέρρευσαν στον El Hamd από κάποια μέλη της συριακής αντιπολίτευσης, καταστρώθηκε στην ειδική συνδιάσκεψη για την Συρία που έγινε πριν από λίγους μήνες στο Κατάρ.\nΣτην συνδιάσκεψη πήραν μέρος και εκπρόσωποι της συριακής αντιπολίτευσης, οι οποίοι εξομολογήθηκαν στον El-Hamd, ότι στην ουσία το σχέδιο που συμφωνήθηκε πρόκειται για μια προδοτική συμφωνία, για ένα προδοτικό σχέδιο που εξυπηρετεί τα συμφέροντα των ΗΠΑ, Κατάρ, Τουρκίας και Ισραήλ, δηλαδή των χωρών που λίγο ή πολύ ευθύνονται για την εμφάνιση των Τζιχαντιστών.\nΑς όψονται όλοι αυτοί που σχεδίασαν την ανατροπή του συριακού καθεστώτος και αντί αυτού γέννησαν το μεγαλύτερο τέρας στην ιστορία της Μέσης Ανατολής που ήδη βαρύνεται με τα φρικτά εγκλήματα που έχει διαπράξει κυρίως σε βάρος του χριστιανικού πληθυσμού και τώρα το ματωμένο φάντασμα του πλανάται και στην καρδιά της Ευρώπης.\nΕλληνες του Παρισιού: «Ζούμε στη σκιά του τρόμου» – Αναβλήθηκε ο αγιασμός των υδάτων


Μένει μέχρι το 2025 ο Τερ Στέγκεν στην Μπαρτσελόνα | overfm.gr\noverfm.gr | La Liga | Μένει μέχρι το 2025 ο Τερ Στέγκεν στην Μπαρτσελόνα\nLa Liga | 11.10.2020 | 19:46\nΜένει μέχρι το 2025 ο Τερ Στέγκεν στην Μπαρτσελόνα\nΕπεκτείνει την συνεργασίας η Μπαρτσελόνα με τον Μάρκ Τερ Στέγκεν μέχρι το 2025 όπως όλα δείχνουν.\nΣε συνοπτικές διαδικασίες βρίσκεται η ομάδα της Μπαρτσελόνα με τον τερματοφύλακά της Μάρκ Τερ Στέγκεν όπου ο Γερμανός πορτίερε όπως όλα δείχνουν θα επεκτείνει την συνεργασία του με τους «Καταλανούς » μέχρι το 2025.\nΗ συγκεκριμένη είδηση μεταδόθηκε από την Marca η οποία όπως αναφέρει στο ρεπορτάζ της είναι ζήτημα ημερών προκειμένου να υπάρξει και επίσημη ανακοίνωση από την ομάδα της Βαρκελώνης.\nΟι διοικούντες την Μπαρτσελόνα είχαν συνεχείς επικοινωνία με τον μάνατζερ του Γερμανού κατά τη διάρκεια της καλοκαιρινής μεταγραφικής περιόδου. Οι συγκεκριμένες επαφές πάγωσαν για λίγο καθώς μπήκε στην μέση η πανδημία του κορωνοϊού.\nΕπομένως, ο Τερ Στέγκεν θα είναι και για τα επόμενα πέντε χρόνια ξανά ο βασικός τερματοφύλακας των «Μπλαουγκράνα» με την ομάδα της Μπάγερν Μονάχου πλέον να μην έχει πια καμία ελπίδα καθώς βρισκόταν στο μεταγραφικό της στόχαστρο.\nΕτικέτες: Ανανέωση συμβολαίου Μπαρτσελόνα Τερ Στέγκεν


Χαρακόπουλος: Η επικύρωση των Πρεσπών αφετηρία εθνικής αφύπνισης! - kosmoslarissa\nΧαρακόπουλος: Η επικύρωση των Πρεσπών αφετηρία εθνικής αφύπνισης!\nΛάρισα | 10 Φεβ 2019, 16:24\n«Κάθε εθνική υποχώρηση μπορεί να είναι και αφετηρία εθνικής ανάτασης και αφύπνισης. Εμείς έχουμε δεσμευτεί ότι θα αξιοποιήσουμε κάθε δυνατότητα ή ευκαιρία στην ενταξιακή διαδικασία των βόρειων γειτόνων μας στην ΕΕ για να πετύχουμε βελτιώσεις και να αμβλύνουμε αρνητικά σημεία της Συμφωνίας των Πρεσπών».\nΤα παραπάνω τόνισε οτομεάρχης Προστασίας του Πολίτη της Νέας Δημοκρατίας, βουλευτής Λαρίσης, κ. Μάξιμος Χαρακόπουλοςκληθείς από τονπρόεδρο του Συνδέσμου Εφέδρων Αξιωματικών Λάρισας κ. Απόστολο Βερέμηνα χαιρετήσει την εκδήλωση για το νέο έτος.\nΌπως είπε «ηεκδήλωσή σας πραγματοποιείται την επαύριο της επικύρωσης από τη Βουλή του πρωτοκόλλου εισδοχής των Σκοπίων στο ΝΑΤΟ. Ουσιαστικά πρόκειται για την τελευταία πράξη του δράματος, της επώδυνης εθνικής υποχώρησης που αποτελεί η Συμφωνία των Πρεσπών, που εκχωρεί μακεδονική γλώσσα και ταυτότητα στους βόρειους γείτονές μας.\nΩστόσο, τίποτα δεν έχει χαθεί οριστικά, όσο εμείς οι ίδιοι δεν λησμονούμε τη Μακεδονία και δεν υποστέλλουμε τη σημαία του αγώναγιατην ιστορική αλήθεια».\nΟ Μάξιμος Χαρακόπουλος συνεχάρη το προεδρείο του Συνδέσμου για την πολυσχιδή δράση του.\nΜε αφορμή την εγγραφή του νέου μητροπολίτη Λαρίσης και Τυρνάβου κ. Ιερωνύμου ως νέου μέλους του Συνδέσμου είπε: «βλέποντας ανάμεσα μας όχι μόνο το νεότερο μέλος μας, τον δεσπότη, αλλά επιστήμονες και επαγγελματίες που έχουν διακριθεί στο χώρο τους και κυρίως σωστούς οικογενειάρχες, μπορώ να πω ότι η θητεία μας ως εφέδρων αξιωματικών είχε θετική επίδραση στη ζωή των μελών μας».


Ένταση, πίεση και προβλήματα για όλους σήμερα – Tsouxtres\nΕκκίνηση της ημέρας με ένταση, νευρικότητα και διάθεση στη δουλειά να τα κάνεις όλα στο μισό χρόνο και την ίδια ποιότητα εργασίας. Μετά σταδιακή πτώση των στροφών στη δουλειά και ως το βράδυ κατακόρυφη αύξηση σκέψεων και προβληματισμών… It’s just one of those days…\nΚι εκεί που έλεγες πως θα είναι ακόμη μια μέρα που θα ήταν προτιμότερο να κάτσεις σπίτι και να μην προβληματίσεις το μυαλό σου περισσότερο απ’ το «τι να μαγειρέψω σήμερα», από το μεσημέρι και μετά σε καταλαμβάνει μια κρίση ενεργητικότητας! Χμ, μήπως να την εκμεταλλευτείς και κοινωνικά εκτός γραφείου;\nΕπειδή με την παραμικρή αφορμή/ένταση/κυκλοθυμία είσαι έτοιμος/η να κυλήσεις σ’ ένα φαύλο κύκλο υπαρξιακών σκέψεων και συναισθηματικών προβληματισμών (και συνεπώς να σαμποταρείς όλη τη μέρα σου), χρησιμοποίησε άφοβα την ασφαλιστική δικλείδα που λέγεται γκρινιάζω στον/στην σύντροφο μου ή τον/την κολλητή μου. Μόνος/η ίσον χαμένος/η σήμερα.\nΝαι, η ανασφάλεια σου χτυπά την πόρτα κυρίως σε ό,τι έχει να κάνει με την υλική σφαίρα της ζωής. Υπάρχουν δύο δρόμοι: ή κάνεις την ανασφάλεια τσαμπουκά και προσπαθείς ν’ ανακαλύψεις τι πρέπει ν’ αλλάξεις (ώστε να πάψεις να αισθάνεσαι ξεκρέμαστος/η), είτε σκύβεις το κεφάλι και εργάζεσαι ακόμη πιο σκληρά με την ελπίδα πως αυτό που νιώθεις δεν είναι τίποτα περισσότερο από μια παροδική φοβία.\nΑυτή η δαιμονισμένη αίσθηση πως, για να υπάρχεις σε μια σχέση ή για να συνεχίσεις να είσαι σε μια, πρέπει να θυσιάσεις την προσωπική σου ελευθερία σε γραπώνει σαν υστερική παρόρμηση και παίζει παιχνίδια με το μυαλό σου! Είναι παράξενες αυτές οι μέρες και εσύ νιώθεις αδύναμος/η να δεις με καθαρό βλέμμα τους γύρω σου.\nTags: ζώδιαημερήσιες προβλέψεις\nNext story Η τάση της μόδας για τους άνδρες Φθινόπωρο – Χειμώνας 2012\nPrevious story Όλες οι προβλέψεις για την εβδομάδα 19 με 25.09.2011


ΣΥΓΧΡΟΝΟΙ ΠΡΟΒΛΗΜΑΤΙΣΜΟΙ & ΣΚΕΨΕΙΣ: ΜΟΝΟ ΤΟ ΞΕΠΟΥΛΗΜΑ ΤΗΣ ΚΥΠΡΟΥ ΥΠΑΡΧΕΙ\nΜΟΝΟ ΤΟ ΞΕΠΟΥΛΗΜΑ ΤΗΣ ΚΥΠΡΟΥ ΥΠΑΡΧΕΙ\nΔεν έχουν σχέδιο Β στο Κυπριακό: Μόνο το ξεπούλημα της Κύπρου. Επιβάλουν ως μονόδρομο το ξεπούλημα της Κύπρου. Σχέδιο Β δεν υπάρχει – μόνο Δικοινοτική Διζωνική Ομοσπονδία!\nΚάποτε πρέπει να θυμίζουμε ορισμένα πράγματα.Συχνά γράφεται ότι η κυπριακή κυβέρνηση δεν έχει Σχέδιο Β. Το είπε (9.8.2014) και ο Πρόεδρος Αναστασιάδης το 2014 σε συνέντευξή του στον ‘Εθνικό Κήρυκα’ Νέας Υόρκης. «Δεν υπάρχει σχέδιο Β το περίγραμμα της λύσης ήδη υπάρχει» δηλαδή η Δικοινοτική Διζωνική Ομοσπονδία.\nΣτις 2 Μαρτίου 2004 το είπε ο τότε Βρετανός Υπ. Εξωτερικών και Κοινοπολιτείας Τζάκ Στρο από τη βήμα της Βουλής των Κοινοτήτων.\nΚαι επειδή η βρετανική πολιτική δεν αλλάζει με αλλαγή προσώπων αλλά συνεχίζει και ενισχύεται και αποθρασύνεται με την βοήθεια δικών μας τεμενάδων τόσο προς τους αυτούς όσο και προς στους Τούρκους, θυμίζω την δήλωση του τότε Βρετανού Υφυπουργού Ευρώπης Τζίμ Μέρφυ τον Οκτώβριο του 2008.\nΤην οποία έκανε μετά την επίσκεψη Δημήτρη Χριστόφια στο Λονδίνο και την συνάντησή του με τον ‘φίλο’ του Γκόρτον Μπράουν τότε Βρετανό Πρωθυπουργό και τις διαμαρτυρίες των Τούρκων που ακολούθησαν, για επίσκεψη και του Μεχμέτ Αλί Ταλάτ με τον Βρετανό πρωθυπουργό.\n«Δεν έχουμε σχέδιο Β ή σχέδιο Γ, έχουμε μόνο ένα σχέδιο: Μια διζωνική, δικοινοτική ομοσπονδία. Μπορούμε να συζητήσουμε τις λεπτομέρειες όμως αυτό είναι το μόνο σχέδιο που έχουμε και δεν υπολογίζουμε σε αποτυχία.\nΕλπίζουμε στον Χριστόφια και τον υποστηρίζουμε και επίσης στον Ταλάτ… Μόλις αρχίσει η διαδικασία των Ηνωμένων Εθνών και ο Ταλάτ μπορεί και συγκεκριμένα πρέπει να καλεστεί να συναντήσει τον πρωθυπουργό».\nΠαρόμοια εκφράστηκε και ο λόρδος Χάνει σε κάποια φάση, και ο τότε (2004) Αμερικανός Υπουργός Εξωτερικών Kόλιν Πάουελ και ο ΓΓ του ΟΗΕ Κόφι Ανάν στον οποίο το Λονδίνο είχε φορτώσει το ‘σχέδιο’ Ανάν.\nΤο ανέφερε η Βουλευτής Ann Winterton από το βήμα της Βουλής των Κοινοτήτων στις 26 Μαΐου 2004. «Δεν υπάρχει σχέδιο Β… δεν υπάρχει οτιδήποτε άλλο» είχε πεί ο Αμερικανός ΥΠΕΞ, και ο Ανάν ότι «Δεν υπάρχει άλλο πλάνο – αυτό είναι».\n‘Ετσι η Κύπρος προχωρεί σταθερά προς την δικοινοτική, διζωνική ομοσπονδιακή (τάχα, που έχει μετατραπεί σε συν-συνομοσπονδία και βάλε) εκτέλεσή της όπως επιθυμεί ο Μουσταφά εφέντη, ο μάστρος του και εισβολέας και κατακτητής Τουρκία και Φόρειν ΄Οφις.\nΠου δεν είχαν και δεν έχουν σχέδιο Β μέχρι την τελική πτώση της Κυπριακής Δημοκρατίας. Τουρκοποίηση δηλαδή. Με τους δικούς μας πολιτικο-κομματικούς ηγέτες και κυβέρνηση ανίκανους να την εγκαταλείψουν . Το μόνο που το έκανε μέχρι σήμερα είναι το ΚΚΕ.


Paramythia-online Η πόλη της Παραμυθιάς - 2 χρόνια μετά ζητάει την έκπτωση του Βασίλη Γιόγιακα από βουλευτή Θεσπρωτίας\nΔευτέρα, 03 Απρίλιος 2017 17:59\nBαριά φαίνεται πως έκατσε στο στομάχι ορισμένων, η επικράτηση του Βασίλη Γιόγιακα στις εκλογές της 25ης Ιανουαρίου 2015 και συνεπώς και στις εκλογές 20ης Σεπτεμβρίου 2015 που πραγματοποιήθηκαν με λίστα, και συνεχίζουν να εκλύουν χολή από το ήπαρ τους, στην προσπάθειά τους προφανώς να το χωνέψουν.\nΘυμήθηκαν 2 ολόκληρα χρόνια μετά, πως ο κ. Γιόγιακας έχει σύμβαση με τον ΕΟΠΥΥ, από 16 Μαΐου του 2014 μέχρι και σήμερα.Και για το λόγο αυτό κατατέθηκε αίτηση, στις 10 Φεβρουαρίου 2017, προς το Ανώτατο Ειδικό Δικαστήριο, στο οποίο προεδρεύει η κα Βασιλική Θάνου, με την οποία συμπολίτης μας και συγκεκριμένα ο κ. Θωμάς Δήμας, ζητάει την έκπτωση της βουλευτικής ιδιότητας του βουλευτή Θεσπρωτίας με τη ΝΔ κ. Βασίλη Γιόγιακα λόγω ασυμβίβαστου, αναδρομικά, 8 ημέρες μετά την οριστικοποίηση της εκλογής του.Αφορμή για την κατάθεση της αίτησης, σύμφωνα με τον κ. Δήμα, ήταν η πληθώρα δημοσιευμάτων και αναφορών του ηλεκτρονικού και τηλεοπτικού τύπου, για την υπόθεση της Υπουργού Διοικητικής Ανασυγκρότησης κας Όλγας Γεροβασίλη και το ζήτημα που είχε τεθεί για την έκπτωσή της από το αξίωμα του εν ενεργεία βουλευτή.\nΜόνο που για το θέμα αυτό, έχει ήδη αποφανθεί από τις 6/4/2015, το Αυτοτελές Τμήμα Νομικών Υποθέσεων του ΕΟΠΥΥ, απαντώντας στη Γενική Διεύθυνση Οικονομικών Υποθέσεων, Δ/νση Συμβάσεων του Υπουργείου Υγείας και Κοινωνικών Ασφαλίσεων ύστερα από σχετικό ερώτημα της Περιφερειακής Διεύθυνσης ΕΟΠΥΥ Θεσπρωτίας


Ρωσία και Κίνα επιχαίρουν την επικράτηση των Ταλιμπάν - OΛΑ ΘΕΣΣΑΛΟΝΙΚΗ !!! Ρωσία και Κίνα επιχαίρουν την επικράτηση των Ταλιμπάν | OΛΑ ΘΕΣΣΑΛΟΝΙΚΗ !!!\nΡωσία και Κίνα επιχαίρουν την επικράτηση των Ταλιμπάν\nΘεαματική αύξηση της επιρροής τους στο Αφγανιστάν αναμένουν οι περιφερειακές δυνάμεις μετά την ταπεινωτική αποχώρηση των ΗΠΑ και την επιστροφή των Ταλιμπάν στην εξουσία μετά από 20 χρόνια.\nΜεταξύ των κερδισμένων από τις καταιγιστικές εξελίξεις στο Αφγανιστάν, που προκάλεσαν σοκ στη Δύση, περιλαμβάνονται η Ρωσία, το Πακιστάν και η Κίνα, που έχουν εκδηλώσει τις προθέσεις τους να συνδιαλλαγούν με τους Ταλιμπάν, αν και δεν κρύβουν τις ανησυχίες τους μήπως το Αφγανιστάν μετατραπεί και πάλι σε ασφαλές καταφύγιο για ξένες τρομοκρατικές οργανώσεις, που θα μπορούσαν να εξαπολύσουν επιθέσεις στα εδάφη τους.\nΑπό όλες τις γειτονικές χώρες το Πακιστάν εμφανίστηκε το πλέον ικανοποιημένο, όπως φαίνεται κι από τον τρόπο που χαιρέτισε την κατάληψη της εξουσίας από τους Ταλιμπάν, αφού ελπίζει ότι θα ασκεί πλέον μεγαλύτερη επιρροή και θα έχει περισσότερους μοχλούς πίεσης στην Καμπούλ, αποκτώντας έναν ισχυρό περιφερειακό σύμμαχο, που ασπάζεται τις ίδιες ισλαμικές αξίες. «Οι Ταλιμπάν έσπασαν τις αλυσίδες της ψυχικής δουλείας στο Αφγανιστάν», σχολίασε ο πρωθυπουργός του Πακιστάν, Ιμράν Χαν, που έχει τόσο προσωπικούς όσο και πολιτικούς λόγους να θριαμβολογεί για την κατάρρευση της αφγανικής κυβέρνησης. Αλλά και ανώτεροι θρησκευτικοί ηγέτες και στρατηγοί της χώρας γιόρτασαν δημοσίως τη νίκη των Ταλιμπάν, ενώ ο Σιράτζ ουλ Χακ, επικεφαλής του ισλαμικού κόμματος Jamaat-e-Islami (JI) έκανε λόγο σε ομιλία του για μια «ιστορική νίκη επί μιας υπερδύναμης» που θα φέρει στην εξουσία «μια υποδειγματική ισλαμική κυβέρνηση στο Αφγανιστάν».\nΤο Πακιστάν που διαθέτει μια μακρά, όχι αυστηρά φρουρούμενη συνοριακή γραμμή με το Αφγανιστάν, αποτελεί εδώ και χρόνια καταφύγιο για ηγετικά στελέχη των Ταλιμπάν και των οικογενειών τους, ενώ εκεί εκπαιδεύονται και λαμβάνουν συχνά ιατρική φροντίδα μαχητές τους. Αν και το Πακιστάν αρνείται ότι παρέχει στρατιωτική υποστήριξη στους Αφγανούς Ταλιμπάν κι επιμένει ότι πίεζε για ειρήνευση στις διαπραγματεύσεις των Ταλιμπάν με τις ΗΠΑ στη Ντόχα, πολλοί πιστεύουν ότι βασική του προτεραιότητα ήταν να διατηρήσει με το μέρος του τους Ταλιμπάν. Ωστόσο, δεν λείπουν και εκείνοι που φοβούνται ότι η επιστροφή των Ταλιμπάν στην εξουσία θα δώσει ώθηση και σε ήδη ισχυρές εξτρεμιστικές ομάδες Ισλαμιστών στο Πακιστάν, καθιστώντας τη χώρα πιο ευάλωτη στους τζιχαντιστές.\n«Οι Πακιστανοί δεν αντιλαμβάνονται ακόμη τι πρόκειται να τους βρεις», σχολίασε η Πακιστανή δικηγόρος και συγγραφέας Αγιέσα Ιγιάζ Χαν στο Twitter.\nΕμφανή ικανοποίηση με «δόση χαιρεκακίας» προκάλεσε στο Κρεμλίνο η ταπεινωτική αποχώρηση των ΗΠΑ από το Αφγανιστάν, σχολιάζουν διεθνή ΜΜΕ: Πριν από τρεις και πλέον δεκαετίες τα τελευταία άρματα μάχης των Σοβιετικών στο Αφγανιστάν είχαν εγκαταλείψει τη χώρα μέσω της Γέφυρας Φιλίας προς το Ουζμπεκιστάν, την ίδια γέφυρα που χρησιμοποίησαν τα τελευταία 24ωρα και σύμμαχοι των ΗΠΑ Αφγανοί πολέμαρχοι με τους μαχητές τους για να διαφύγουν.\nΟ Βλαντίμιρ Πούτιν έχει καταστήσει τη μάχη κατά της τρομοκρατίας βασικό πυλώνα της εξωτερικής του πολιτικής συγκρίνοντάς τη με τη μάχη κατά του ναζισμού. Η Ρωσία έχει δικαιολογήσει τις επεμβάσεις της στη Συρία και τη Λιβύη και τη στήριξή της προς τον Μπασάρ αλ Άσαντ και τον στρατάρχη Χαλίφα Χαφτάρ, υποστηρίζοντας ότι αποτελούν ανάχωμα κατά της ανόδου του εξτρεμισμού και κατά του χάους. Ωστόσο, στο μέτωπο του Αφγανιστάν οι πολιτικοί υπολογισμοί του Κρεμλίνου είναι διαφορετικοί καθώς υιοθετεί μια ψύχραιμη realpolitik. Αν και έχει χαρακτηρίσει τρομοκρατική οργάνωση τους Ταλιμπάν η Ρωσία εμφανίζεται έτοιμη να συνδιαλλαγεί μαζί τους εφόσον μπορέσει να διασφαλίσει την ασφάλεια των διπλωματών της και να αποτρέψει επιθέσεις τους στο μαλακό της υπογάστριο, δηλαδή κατά των συμμάχων της στην κεντρική Ασία, όπως το Ουζμπεκιστάν και το Τατζικιστάν.\nΟ προεδρικός απεσταλμένος της Ρωσίας, στο Αφγανιστάν, Ζαμίρ Καμπούλοφ άφησε μάλιστα ανοικτό το ενδεχόμενο να αναγνωρίσει η χώρα του την κυιβέρνηση των Ταλιμπάν βάσει της συμπεριφοράς που θα επιδείξουν – κάτι που θα συνιστούσε μεγάλη νίκη για τους Ταλιμπάν, κίνηση που θα έδειχνε ότι η Μόσχα ενδεχομένως να επιδιώξει μεσολαβητικό ρόλο καθώς αποσύρεται η Δύση από το παιχνίδι εκεί. Σημαντικές ως εκ τούτου είναι οι επαφές αυτή την εβδομάδα μεταξύ αξιωματούχων των Ταλιμπάν και Ρώσων απεσταλμένων. Σε περίπτωση που δεν αποδώσουν, ωστόσο, καρπούς η Μόσχα είναι προετοιμασμένη για μεγαλύτερη αστάθεια στην ευρύτερη περιοχή, ένας από τους λόγους που έκανε στρατωτικές ασκήσεις με το Ουζμπεκιστάν και το Τατζικιστάν τον περασμένο μήνα καθώς και γυμνάσια με την Κίνα, την ώρα που οι Ταλιμπάν έσπευδαν να καταλάβουν το Αφγανιστάν.\nΑν και το Πεκίνο ένιωθε άβολα με την αμερικανική στρατιωτική εμπλοκή στο Αφγανιστάν, άσκησε δριμεία κριτική στις ΗΠΑ για την «ανεύθυνη» αποχώρησή τους από τη χώρα. Τα τελευταία χρόνια η Κίνα αντιμετώπιζε την παρατεινόμενη παρουσία των ΗΠΑ στο Αφγανιστάν ως «το μη χείρον», σύμφωνα με τον Άντριου Σμολ της αμερικανικής δεξαμενής σκέψης German Marshall Fund. «Αλλά κρίνοντας από τη συνάντηση του περασμένου μήνα μεταξύ των Ταλιμπάν και του Κινέζου υπ ΕΞ Γουάνγκ Γι, το Πεκίνο φαίνεται ότι ήταν καλά προετοιμασμένο γι’ αυτές τις εξελίξεις, πιθανώς καλύτερα κι από τις ίδιες τις ΗΠΑ», τόνισε.\nΚινεζικά κρατικά ΜΜΕ άδραξαν χθες την ευκαιρία να χλευάσουν την αμερικανική εξωτερική πολιτική, αλλά το Πεκίνο χαράσσει πολύ προσεκτικά την τακτική του έναντι του νέου καθεστώτος των Ταλιμπάν, αφού θεωρεί το Αφγανιστάν έναν βάλτο όπου έχουν παγιδευτεί μεγάλες δυνάμεις, από τη Βρετανία και την ΕΣΣΔ μέχρι τις ΗΠΑ. Τα όργανα προπαγάνδας του Πεκίνου αποκαλούν το Αφγανιστάν «νεκροταφείο αυτοκρατοριών» και σίγουρα η Κίνα δεν θέλει να βρεθεί μπλεγμένη. Εξ’ ου κι η πραγματιστική προσέγγιση που επιδεικνύει: «Αυτό που θα μπορούσε να Κάνει η Κίνα είναι να μετάσχει στην μεταπολεμική ανοικοδόμηση του Αφγανιστάν και να παράρσχει επενδύσεις που θα βοηθήσουν τη μελλοντική ανάπτυξη της χώρας», ανέφερε Κινέζος ανώτερος κρατικός αξιωματούχος προ ημερών. Χθες, η εκπρόσωπος του κινεζικού υπουργείου Εξωτερικών, Χουά Τσουνιίνγκ είπε ότι το Πεκίνο χαιρέτισε την υπόσχεση των Ταλιμπάν «να μην επιτρέψουν σε καμία δύναμη να χρησιμοποιήσει εδάφη του Αφγανιστάν για επιζήμιες για την Κίνα ενέργειες» κι εξέφρασε την ελπίδα να εμπλακεί η Κίνα περισσότερο στην ειρηνευτική διαδικασία στο Αφγανιστάν και να παίξει μεγαλύτερο ρόλο στη μελλοντική ανοικοδόμηση και οικονομική ανάπτυξη».\nΕδώ και πολλά χρόνια η Κίνα ανησυχεί για τους Ουιγούρους μουσουλμάνους στη δυτική επαρχία Σιντζιάνγκ με το Πεκίνο να απαιτεί από τους Ταλιμπάν να μην παρέχουν φιλοξενία σε ομάδες Ουιγούρων στα εδάφη τους. «Κι αυτός ήταν ο πρωταρχικός λόγος της συνάντησης του Πεκίνου με τον μουλά Μοχάμεντ Ομάρ το 2000 και παραμένει στην κορυφή της λίστας ανησυχιών της Κίνας μετά την κατάληψη της εξουσίας στο Αφγανιστάν από τους Ταλιμπάν», εξηγεί ο Άντριου Σμολ.\nTα ΜΜΕ στο Ιράν βρίθουν από ρεπορτάζ που υποστηρίζουν ότι οι Ταλιμπάν δεν θα προχωρήσουν σε εξαγωγή εξτρεμισμού και δεν θα απειλήσουν κανένα κι ότι η Τεχεράν ανέκαθεν βοηθούσε τον λαό του Αφγανιστάν. Ο Ιρανός αξιωματούχος Αλί Σαμχάνι, επί παραδείγματι, προέβη σε δηλώσεις για τον θετικό ρόλο του Ιράν στο Αφγανιστάν. Οι εξελίξεις προκαλούν μεγάλη ικανοποίηση στην Τεχεράνη, που βλέπει τις ΗΠΑ να εγκαταλείπουν το κατώφλι της και θέλουν να φύγουν οι Αμερικανοί και από το Ιράκ και θα επιχειρήσουν να αξιοποιήσουν το χάος στο Αφγανιστάν για να το επιτύχουν.\nOΛΑ ΘΕΣΣΑΛΟΝΙΚΗ !!!: Ρωσία και Κίνα επιχαίρουν την επικράτηση των Ταλιμπάν


Συναγωγή της Δήλου - Ancient Hellas\nΣτο κτήριο διακρίνονται πέντε στάδια της κατασκευής. Από αυτά τα δύο χρονολογούνται ως προγενέστερα του 88 ΠΚΕ. Τα υπόλοιπα τρία χρονολογούνται μεταξύ του 88 ΠΚΕ και του τέλους του δεύτερου αιώνα.\nΗ δομή της μεγάλης αίθουσας, η δεξαμενή νερού, ο προσανατολισμός προς την ανατολή και η απομονωμένη τοποθεσία στον ανατολικό αιγιαλό δεν ευθυγραμμίζονται προς την κατεύθυνση της ερμηνείας του κτηρίου ως ιδιωτική κατοικία, ως τόπο συνάθροισης κάποιας Ένωσης ή παγανιστικό λατρευτικό κτίσμα, αλλά μάλλον επιβεβαιώνουν τη λειτουργία του κτηρίου ως συναγωγή από την πρώτη φάση και ύστερον κατά την Monika Trümper.\nΕυρισκόμενη στην ανατολική πλευρά της πόλης της Δήλου, η συναγωγή ήταν κάπως απόμακρα από τις κεντρικές περιοχές της πόλης. Η συναγωγή χτίστηκε στο τμήμα της Δήλου που ονομάζεται “Συνοικία του Σταδίου”(γαλλικά: Quartier du Stade). Σε αυτό το τμήμα της πόλης, σε αντίθεση με την θρησκευτική και εμπορική εστίαση του κέντρου της Δήλου κυριαρχούσαν κυρίως οι κατοικίες, ενώ υπήρχε επίσης ένα μικρό και με εύκολη πρόσβαση λιμανάκι.\nΚατά την άποψη της Lidia Matassa oι σαμαρειτικές επιγραφές δεν μας παρέχουν αξιόπιστη μαρτυρία για την μόνιμη κατοίκηση Σαμαρειτών στη Δήλο.\nΕτικέτες αρθρο, άρθρο, γενικό άρθρο, Δήλος, ΕΛ, Συναγωγή της Δήλου


ΤΟ ΣΤΕΚΙ ΤΗΣ ΚΑΘΗΜΕΡΙΝΟΤΗΤΑΣ: Χρυσός τάφος πολεμιστή στην Πύλο\nΤου AΝΤΩΝΗ ΚΑΡΑΤΖΑΦΕΡΗ\nΦορτωμένος με χρυσάφι, σαν βασιλιάς, «κατέβηκε» στον Αδη ο νεαρός πολεμιστής της Πύλου.\nΣτο τελευταίο ταξίδι του τον συνόδευαν περισσότερα από 1.400 μοναδικά αντικείμενα.\nΟ ασύλητος λακκοειδής τάφος εντός του οποίου είχε ταφεί ο νεαρός άνδρας, ηλικίας 30-35 ετών, βρέθηκε το καλοκαίρι δίπλα στο Μυκηναϊκό ανάκτορο του Νέστορα, στον Ανω Εγκλιανό, στη Χώρα του δήμου Πύλου - Νέστορος, από τους Αμερικανούς αρχαιολόγους Τζακ Ντέιβις και Σάρον Στόκερ του πανεπιστημίου του Σινσινάτι. Το εύρημα ανακοινώθηκε χθες από το υπουργείο Πολιτισμού.\nΟ τάφος χρονολογείται στο 1500 π.Χ. και σύμφωνα με το ΥΠΠΟ «αποτελεί την πιο εντυπωσιακή περίπτωση επίδειξης προϊστορικού πλούτου σε ταφικά μνημεία της Ηπειρωτικής Ελλάδας, που έχει έρθει στο φως τα τελευταία 65 χρόνια».\nΗ ποσότητα και η υψηλή ποιότητα των αντικειμένων που συνόδευαν τον νεκρό δείχνουν επίσης πως η Πύλος όπως και οι Μυκήνες είχε επηρεαστεί από τη μινωική τέχνη «καθώς τα περισσότερα από τα αντικείμενα είναι μινωικής τεχνοτροπίας ή κατασκευάστηκαν στην Κρήτη», επισημαίνουν οι ανασκαφείς.\nΟ σκελετός του πολεμιστή ήταν τοποθετημένος σε ξύλινο φέρετρο στο δάπεδο του τάφου που είχε διαστάσεις 2,44 μ. μήκος, 1,52 μ. βάθος και 1,22 μ. πλάτος.\nΗ περιγραφή του αρχαιολογικού θησαυρού είναι συγκλονιστική:\n«Οπλα βρέθηκαν στην αριστερή πλευρά του και στο ύψος των ποδιών (ανάμεσά τους χάλκινο σπαθί με επιχρυσωμένη ελεφαντοστέινη λαβή), κοσμήματα στη δεξιά πλευρά, ενώ κοντά στον λαιμό μια μοναδική και θαυμάσια διατηρημένη χρυσή αλυσίδα. Χρυσά κύπελλα είχαν εναποτεθεί επάνω στο στήθος και στο στομάχι του.\nΣτη δεξιά πλευρά του σκελετού και γύρω από το κεφάλι βρέθηκαν πάνω από 1.000 ψήφοι από ημιπολύτιμους λίθους -κορναλίνη, αμέθυστο, ίασπη, αχάτη και χρυσό- περισσότεροι από 50 σφραγιδόλιθοι στην επιφάνεια των οποίων απεικονίζονται θεές, βωμοί, καλάμια, λέοντες, ταύροι με ακροβάτες πιασμένους από τα κέρατά τους καθώς και άλλες δυσερμήνευτες σκηνές».\nΒρέθηκαν, επίσης, «τέσσερα χρυσά σφραγιστικά δαχτυλίδια, προσωπικά αντικείμενα κύρους, με εγχάρακτες μινωικές παραστάσεις. Στα πόδια του νεκρού βρέθηκε ελεφαντοστέινο πλακίδιο με απεικόνιση φτερωτού γρύπα και δίπλα του χάλκινος καθρέπτης με ελεφαντοστέινη λαβή».\nΟ πλούσια κτερισμένος τάφος αποκαλύπτει, σύμφωνα με τους αρχαιολόγους, μια άγνωστη μέχρι σήμερα παράμετρο.\n«Η εναπόθεση τόσων πολλών κοσμημάτων σε ανδρική ταφή αμφισβητεί», επισημαίνουν, «την μέχρι τώρα ευρέως διαδεδομένη πεποίθηση ότι τα κοσμήματα συνόδευαν κυρίως γυναικείες ταφές».\nΟ τεράστιος πλούτος των κτερισμάτων παραπέμπει στις χρυσοφόρες Μυκήνες και υποδηλώνει την αριστοκρατική καταγωγή του νεκρού.\n«Ηταν προφανώς εξέχουσα προσωπικότητα της εποχής του, δηλαδή της πρώιμης μυκηναϊκής περιόδου που οι λακκοειδείς τάφοι χρησιμοποιούνταν για τον ενταφιασμό της μυκηναϊκής αριστοκρατίας».\nΤην ευγενή καταγωγή του νεκρού υποδηλώνει και η γειτνίαση του τάφου με το ανάκτορο του Νέστορα.\nΗ ακμή και ο πλούτος του διαρκούν έως το 1200 π.Χ. περίπου όταν καταστράφηκε από πυρκαγιά.\nΟλες οι εργασίες διενεργήθηκαν υπό την εποπτεία της Εφορείας Αρχαιοτήτων Μεσσηνίας με τη συμμετοχή 45 αρχαιολόγων, εξειδικευμένων επιστημόνων και φοιτητών από πολλά πανεπιστήμια του εξωτερικού.


ΚΑΤΑΒΟΛΗ ΧΑΡΤΟΣΗΜΟΥ ΣΤΟ ΤΑΧΙΣ ΑΠΟ 01 01 2014 - Κατηγορία τέλη - χαρτοσήμα - δημοτικά τέλη - Κοινότητα Λογιστών Βήμα συζητήσεων\nΘα πας στη ΔΟΥ με τη δήλωση, θα σου τα βεβαιώσουν και θα σου δώσουν μια ταυτότητα πληρωμής για να πας σε τράπεζα ή ελτα\nΔηλαδη η κατασταση αποδοσης κρατησεων υπερ Μετοχικό Ταμείο Πολιτικών Υπαλλήλων χαρτοσημου & ογα δεν θα γίνει μ'εσω του TAXISNET?\nγιατί από τη ΔΟΥ μας έχουν πει ότι θα γίνεται από μέσα από το σύστημα αλλά δεν το βρίσκω πουθενά γνωρίζεις κάποιος τι ισχύει?\nΣε ποιο έντυπο θα πάμε να αποδώσουμε το χαρτόσημο απόδειξης δαπάνης ?\nΣτο παλιό έντυπο προσωρινής δήλωσης γίνεται η απόδοση.\nΓια προθεσμία ξέρει κανείς;\nΗ κατάθεση του 3,6% γίνεται είτε σε παλαιό έντυπο του ΚΒΣ ή σε βεβαίωση που θα συντάξετε μόνοι σας αναγράφοντας φυσικά όλα τα απαραίτητα στοιχεία (όπως π.χ. ονομ/νο Ελ.Επ., ακαθάριστο ποσό, ποσό χ/μου κτλ).\nΓια τις αμοιβές Φεβρουαρίου, η καταληκτική είναι 2 μήνες μετά (όπως και για τους περισσότερους φόρους πια) δλδ η 30/04/2014.\nΤΕΛΙΚΑ ΓΝΩΡΙΖΕΤΕ ΠΟΙΕΣ ΕΙΝΑΙ ΟΙ ΠΡΟΘΕΣΜΙΕΣ ΤΩΝ ΧΑΡΤΟΣΗΜΩΝ ΓΙΑ ΑΜΟΙΒΕΣ ΤΡΙΤΩΝ ΚΑΙ ΓΙΑ ΤΙΜΟΛΟΓΙΟ ΑΓ\nΜε ποιο εντυπο? Και σου εβγαλαν ταυτοτητα πληρωμης?\nΘα ήθελα και εγώ να μάθω με ποιο έντυπο θα πάω στην ΔΟΥ? Η περίπτωση η δικιά μου είναι η εκμίσθωση ΑΤΜ. Πως θα αποδόσω το χαρτόσημο? Είναι επιτηδευματίας και κόβει απόδειξη είσπραξης ενοικίου. Στο τέλος του έτους θα το δηλώσω στο Ε3 ή στο Ε2?\nΔεν ξέρω τι εννοούμε με ΑΤΜ , αλλά τα ενοίκια έχουν άλλη μεταχειρηση. Ε2 και Ε1 και γίνεται η εκκαθ μεσω της δηλωσης και για το χαρτόσημο\nκαι αν μπορούμε να υποβάλλουμε το έντυπο μέσω ΄ταξις?\nυπάρχουν 2 είδη χαρτοσήμου που δίνουμε περιοδικά (μπορεί να μου διαφεύγουν και άλλες περιπτώσεις, αυτές μου έχρονται στο μυαλό τώρα)....\nΤο ένα αφορά το χαρτόσημο από "ειδικές περιπτώσεις" πχ όπως ήταν το χαρτόσημο τιμολογίου αγοράς και είναι ανα 3μηνο η προθεσμία...στην ΔΟΥ με το έντυπο....δεν υπάρχει άλλος τρόπος....\nΚαι υπάρχει και το χαρτόσημο των παλιών αποδείξεων δαπανών που αφορούν αμοιβές και γι'αυτό η προθεσμία του είναι να το δίνουμε μαζί με την καταβολή του φόρου. Μέχρι και 31/12/13 πήγαινε ηλεκτρονικά μέσω της περιοδικής....Φέτος είχαν την τέλεια ιδέα και δεν το έχουν συμπεριλάβει στην περιοδική και το πάμε και αυτο χειρόγραφα στην ΔΟΥ...\nΕγώ χρησιμοποιώ το ίδιο έντυπο με το χαρτόσημο των ειδικών περιπτώσεων (προσφατα κυκλοφόρησε μια ΠΟΛ γι αυτες)\nΤι γελάς ορε? Βοήθα να καταλάβω τι είναι το ΑΤΜ άτιμε\nβρήκα και την απόφαση για τις αμοιβές http://www.taxheaven.gr/laws/circular/view/id/14103\nτο άλλο για τις ειδικές περιπτώσεις το έχει αναφέρει πιο πάνω συνάδελφος\nκαι βρήκα και ένα αρθρο που έχει πολλές περιπτώσεις http://www.forologikanea.gr/news/allagi-tou-xronou-apodosis-ton-telon-xartosimou-epi-eidikon-prakseon-kai-sunallagon-meta-tin-efarmogi-tou-neou-kfas/


angus7pl 2018-05-09 13:10:38 UTC #1\nΠως γινεται να μην υπαρχει thread για αυτες τις συναυλιες? Ηδη η πρωτη μερα ειναι sold out και προστεθηκε και η 2η πριν λιγο καιρο. Το ξεχωριστο με αυτες τις συναυλιες ειναι το γεγονος οτι η μπαντα γιορταζοντας τα 10 χρονια απο την κυκλοφορια του ντεμπουτου τους Eleven The Hard Way, θα τις ηχογραφησει για τον πρωτο live δισκο τους. Εχω εισιτηριο για το Σαββατο και ανυπομονω…\n_ΣΑΒΒΑΤΟ 12 & ΚΥΡΙΑΚΗ 13 ΜΑΪΟΥ\nΠριν 10 χρόνια ακριβώς και ενώ διανύαμε, μία εποχή κατά την οποία η δημιουργία ενός άλμπουμ και όχι ενός demo, φάνταζε μακρινό όνειρο, κυκλοφόρησε το δισκογραφικό μας ντεμπούτο, “Eleven The Hard Way”. Από τους 30 «πολεμιστές» στο Rodeo, τα 100 «μούσια» στο After Dark, μέχρι τους 3000 στην Ιερά οδό, συνέβησαν πολλά. Κοιμηθήκαμε σε όλα τα πατώματα της Ευρώπης, ζήσαμε χαρές, λύπες, εντάσεις, χάσαμε ανθρώπους στην πορεία, μα η κοινή μας ανάγκη να πηγαίνουμε μπροστά μουσικά, αλλά και στη ζωή οδήγησε τα «εγώ» μας στο παρασκήνιο και οι πέντε έγιναν ένα. Αυτό δε θα μπορούσε να έχει συμβεί, αν κατά τη διάρκεια αυτού του ταξιδιού, δεν είχαμε εσάς, τους «Πλανητικούς», στο πλευρό μας. Να μετατρέπετε την κάθε φορά που πατάμε το πόδι μας στο σανίδι, σε βραδιά ορόσημο για τη ζωή μας, να ουρλιάζετε λόγια σημαντικά για εμάς, σα να τα γράψατε εσείς οι ίδιοι, να μας «κουβαλάτε στα χέρια σας», όταν το σώμα δεν μπορεί…\nAlexandros_90 2018-05-09 20:54:50 UTC #2\nΠραγματικά λυπάμαι που θα χάσω αυτό το Live. Όσες φορές και να δω αυτή την μπάντα, δεν την βαριέμαι ποτέ. Πηγαίντε ρε “στονεροφοβικοί”\nmetroid1984 2018-05-09 21:48:04 UTC #3\nre man exei 2 meres kai savvato kai kuriaki. ektos kai an ergazese kai tis 2 (bummer).\nRebel 2018-05-09 22:58:48 UTC #4\nαφού έγινε sold out η 1η μέρα, εύχομαι τη 2η να μη γίνει και να παρευρεθώ\nαπό θέμα απόδοσης είμαι σίγουρος ότι η 1η μέρα θα είναι ανώτερη και σκέτη κόλαση.\nελπίζω να μη ταλαιπωρηθείτε από συνωστισμό και να το απολαύσετε\npantelis79 2018-05-10 04:29:33 UTC #5\nΔε βλεπω καποιον λογο γι’ αυτο ρε. Τη δευτερη λογικα θα εχει λιγοτερο κοσμο και θα ειναι κι αυτοι λιγοτερο αγχωμενοι. Στα διημερα συνηθως η δευτερη μερα ειναι η καλυτερη .\nAlexandros_90 2018-05-10 07:26:42 UTC #6\nΔε μενω Ελλάδα ρε metroid\nmetroid1984 2018-05-10 08:30:15 UTC #7\noh sorry den gnoriza. well I guess 8a prepei na w8 mexri na er8oun stin poli pou meneis (an prerasoun apo kei). hope toulaxiston na erxete kana allo kalo gig ap ta meri sou. have fun man.\nRebel 2018-05-10 10:16:02 UTC #8\nχμμμ έχω στο μυαλό μου τους RC πέρσι 25 Μαρτίου που ήμουν σαρδελοποιημένος την 1η μέρα αλλά θυμάμαι εδώ τις συζητήσεις μας και είχε βγει το συμπέρασμα ότι την 1η μέρα έκαναν ένα απτα καλύτερα λαηβ της καριέρας τους ενώ την 2η ήταν απλά…τέλειοι\nπιστεύω ότι σε διήμερες εμφανίσεις , την 1η βγαίνεις καυλωμένος και λυσσασμένος ενώ την 2η έχεις κατεβάσει σφυγμούς , έχεις ξεπεράσει το πρώτο “σοκ” του κατάμεστου χώρου κλπ κλπ\nangus7pl 2018-05-10 10:27:27 UTC #9\nΚαι εγω ειμαι της αποψης οτι στα διημερα η πρωτη μερα εχει περισσοτερη “ενταση” και “τσιτα”. Οπως το παραδειγμα με Rotting Christ περυσι.\npantelis79 2018-05-10 10:41:33 UTC #10\nΟι Rotting Christ δεν ηχογραφούσαν ρε . Τέλος πάντων, θα μάθουμε σύντομα !\nmetroid1984 2018-05-10 11:14:13 UTC #11\nnai omos guys sto alive in athens ton Iced Earth tin deuteri mera pai3ane kalitero setlist ap tin proti (to xa akousei apo poli kosmo pou xe paei kai tis 2 meres dioti ego mono tin proti eixa paei) kai pos i apodosi itan kai tis 2 meres to idio dunati. who knows. an pame kai tis 2 meres 8a boroume na sugrinoume.\nzouglau 2018-05-10 14:11:20 UTC #12\nΠριν από 13 χρόνια στο Rodeo\nAlexandros_90 2018-05-10 14:30:01 UTC #13\nO Μπάμπης με μαλλί! χαχαχα\nzouglau 2018-05-10 14:45:39 UTC #14\nΑπό ένα μακρινό καλοκαίρι στην Αντίπαρο\npantelis79 2018-05-11 16:42:47 UTC #15\nΑν κάποιος έχει ένα εισιτήριο Σαββάτου για πούλημα, ευπρόσδεκτο. Θα μπορούσε να γίνει και ανταλλαγή με εισιτήριο Κυριακής!\nangus7pl 2018-05-12 09:57:14 UTC #16\nΑνυπομονω τρελα για σημερα, ειμαι σε Planet Of Zeus mode τον τελευταιο καιρο… Ξερουμε ωρες για σημερα?\npantelis79 2018-05-12 12:29:00 UTC #17\nΤο μονο που ξερω ειναι το “πορτες 19:15”\ndrenie 2018-05-12 13:39:14 UTC #18\n20180512_165825.jpg1023x1711 705 KB\nangus7pl 2018-05-12 14:53:36 UTC #19\nThanks… Παμε για συναυλιαρα σημερα, λετε να παιξουν κανα 2ωρο?\npantelis79 2018-05-12 17:13:35 UTC #20\nΕ, καπου εκει κοντα.


Νέος Αμφίλοχος και Πανλευκάδιος ισόπαλοι (2-2) | AgrinioSite\n1 Απριλίου, 2018 190\nΦώτο ρεπορτάζ.Ηλίας Νακόπουλος\nΙΣΟΠΑΛΟΙ ΣΤΟ ΦΙΝΑΛΕ ΤΟΥ ΠΡΩΤΑΘΛΗΜΑΤΟΣ\n2-2 ΝΕΟΣ ΑΜΦΙΛΟΧΟΣ & ΠΑΝΛΕΥΚΑΔΙΟΣ\nΣε ενα πλούσιο σε γκόλ και φάσεις παιχνίδι και στις δυο εστίες ο Νέος Αμφίλοχος και ο Πανλευκάδιος αναδείχτηκαν ισόπαλοι 2-2 και μοιράστηκαν και πάλι τους Βαθμους της ισοπαλίας κσι του Β γύρου του πρωταθλήματος της Γ Εθνικής.\nΤο σκόρ ανοιξε στο 6′ για τους φιλοξενούμενους με πλασέ ο Κολοβός .\nο Νέος Αμφίλοχος με τον πρώτο σκόρερ του 3ου ομίλου Τσούνη με κεφαλιά στο 12′ εκανε το 1-1 και στο 27′ λεπτό πήρε το προβάδισμα με καρφωτή κεφαλιά του Κοκώνη υστερα απο κόρνερ του Νάκου.Το τελικό σκορ 2-2 διαμόρφωσε με πλασε στο 39’ο Δημητρίου για τον Πανλευκάδιο.\nΣτην τελική βαθμολογία ο νεοφώτιστος στην κατηγορία Νέος Αμφίλοχος δίκαια και αξια κατέλαβε την 2η θεση του βαθμολογικού πίνακα με 15 νίκες 2 ισοπαλίες 7 ηττες μετά απο πολύ καλές εμφανίσεις απέναντι σε εμπειρες ομάδες στον ομιλό του.\nΠασχαλινό τουρνουά στο Παπαστράτειο μέγαρο Αγρινίου\nΓ.Ε.Α.: Φυσικοθεραπευτής της Εθνικής Ανδρών ο Αγρινιώτης Θ. Ζαμπάρας\nΜας κάνει υπερήφανους ο Αγρινιώτης προπονητής Γ. Γράψας στην Αφρική\nΗ συνέντευξη τύπου του αγώνα του Α.Ο. Αγρινίου με το Διαγόρα Δρυοπιδέων\nBy AgrinioSite 20 Σεπτεμβρίου, 2018


Σαν σήμερα κηρύσσεται η Επανάσταση στο Άγιο Όρος - ΒΗΜΑ ΟΡΘΟΔΟΞΙΑΣ\n17/05/2013 | 14:59\nΣτον πυρετό της Επανάστασης οι Μονές παραχωρούν στους επαναστάτες τα κανόνια τους, πυρομαχικά και τρόφιμα, ενώ μετατρέπουν τα χαλκιάδικα σε οπλουργεία. Η Ιερά Κοινότητα συντονίζει τις ενέργειες όλες, κι αυτή συγκεντρώνει τα χρήματα του αγώνα. Ταυτόχρονα καλεί τον Εμμανουήλ Παπά, που βρίσκεται από το Μάρτιο του ιδίου έτους στη Μονή Εσφιγμένου να παραλάβει τα τρόφιμα και τα πολεμοφόδια. Ήταν πολύ εντυπωσιακός ο ξεσηκωμός εκείνος και δεν επέτρεπε αμφιταλαντεύσεις.\nΈνα θούριο ποίημα Αγιορείτη υμνογράφου, ψάλλει εναντίον του «αιμοβόρου τυράννου Σουλτάν χασάπη» και προσανατολίζει τις συνειδήσεις των επαναστατών στην ένδοξη Ιστορία τους:\nΕτικέτες: Αγιο Οροσεπανάσταση


Ρεπουμπλικάνοι σε Τραμπ: Φόρα μάσκα | Liberal.gr\nΗ σφυγμομέτρηση του "Morning Consult" για την ιστοσελίδα Politico αναφέρει ότι το 70% των Αμερικανών τάσσεται υπέρ της χρήσης μάσκας από τον πρόεδρο και τον αντιπρόεδρο Μάικ Πενς. Εξ αυτών το 82% είναι ψηφοφόροι των Δημοκρατικών και το 58% είναι ψηφοφόροι των Ρεπουμπλικανών.\nΣε μια πρόσφατη επίσκεψη στο εργοστάσιο της Honeywell στην Αριζόνα, ο πρόεδρος φορούσε προστατευτικά γυαλιά, αλλά όχι μάσκα.


Δήμος Σύρου Ερμούπολης » Αιτήσεις για Εναρμόνιση Οικογενειακής και Επαγγελματικής Ζωής\nΑιτήσεις για Εναρμόνιση Οικογενειακής και Επαγγελματικής Ζωής\n20 Ιουλίου, 2021 12:16\nΑπό το Τμήμα Παιδικών – Βρεφονηπιακών Σταθμών του Δήμου Σύρου – Ερμούπολης ανακοινώνεται ότι ξεκινά τη Δευτέρα 19 Ιουλίου 2021 και ολοκληρώνεται την Τρίτη 3 Αυγούστου 2021, η ηλεκτρονική υποβολή αίτησης για τη δράση «Εναρμόνιση Οικογενειακής και Επαγγελματικής Ζωής» έτους 2021-2022, που υλοποιείται από την Ελληνική Εταιρεία Τοπικής Ανάπτυξης και Αυτοδιοίκησης (Ε.Ε.Τ.Α.Α.) Α.Ε..\nΔικαίωμα συμμετοχής έχουν οι εργαζόμενες στην Ελλάδα, που είναι μισθωτές πλήρους ή μερικής απασχόλησης, αορίστου ή ορισμένου χρόνου ή με εργόσημο ή άλλες μορφές ευέλικτης απασχόλησης ή αυτοαπασχολούμενες και οι άνεργες, οι οποίες διαθέτουν δελτίο ανεργίας σε ισχύ ή άλλο ισοδύναμο έγγραφο και επιθυμούν να εγγράψουν τα τέκνα τους σε Δομές παροχής φροντίδας και φιλοξενίας βρεφών, νηπίων, παιδιών και ατόμων με αναπηρία. Επισημαίνεται ότι δεν έχουν δικαίωμα συμμετοχής στην παρούσα πρόσκληση, οι τακτικοί και αορίστου χρόνου υπάλληλοι του Δημοσίου, των Ν.Π.Δ.Δ., καθώς και οι μόνιμοι και αορίστου χρόνου υπάλληλοι των Ο.Τ.Α. (α’ και β’ βαθμού) και των Ν.Π.Δ.Δ. των Ο.Τ.Α.\nΣυνιστάται οι ενδιαφερόμενοι/ες να επισκεφθούν τον ιστότοπο της ΕΕΤΑΑ. (www.eetaa.gr, paidikoi.eetaa.gr, «Ηλεκτρονική υποβολή των αιτήσεων»), προκειμένου να ενημερωθούν και να υποβάλλουν ηλεκτρονικά αίτηση συμμετοχής.


Κατάθεση αιτήσεων χρήσης κοινόχρηστου χώρου - Δήμος Ξάνθης\nΚατάθεση αιτήσεων χρήσης κοινόχρηστου χώρου\nΕΛΛΗΝΙΚΗ ΔΗΜΟΚΡΑΤΙΑ Ξάνθη, 01 Οκτωβρίου 2019\nΣας γνωρίζουμε ότι για το έτος 2020, οι ενδιαφερόμενοι επαγγελματίες που επιθυμούν να κάνουν χρήση κοινόχρηστου χώρου, οφείλουν να καταθέσουν σχετική αίτηση από 01 Οκτωβρίου έως 31 Δεκεμβρίου 2019, στο Τμήμα Αδειοδοτήσεων και Εμπορικών Δραστηριοτήτων του Δήμου Ξάνθης (Πλατεία Δημοκρατίας- Τ.Κ 67132).\nΜετά την πάροδο της ανωτέρω προθεσμίας οι αιτήσεις θα απορρίπτονται ως εκπρόθεσμες.\nΤονίζουμε ότι σε περίπτωση αυθαίρετης χρήσης κοινόχρηστου χώρου, επιβάλλεται σε βάρος του παραβάτη με απόφαση Δημάρχου, σχετικό διοικητικό πρόστιμο σύμφωνα με τις διατάξεις του άρθρου 55 του Ν. 4483/2017.


Πώς θα ανακουφιστείτε από το στρες | Radio Astra\nΔεν μπορείτε πάντα, να τα κάνετε όλα μόνοι σας. Κάποτε όσα κάνουμε μόνοι μας δεν είναι αρκετά, για να αντεπεξέλθουμε στο χρόνιο ψυχοφθόρο και βασανιστικό στρες. Σε αυτές τις περιπτώσεις χρειαζόμαστε τη βοήθεια των ειδικών επαγγελματιών της υγείας, για να μπορέσουμε να ξεφύγουμε από το φαύλο κύκλο του στρες. Μη διστάζετε να ζητάτε βοήθεια !


AstraZeneca: Σήμερα οι αποφάσεις για το πώς θα χορηγείται στη χώρα μας – Τι λένε οι ειδικοί για το όριο ηλικίας | in.gr\nAstraZeneca: Σήμερα οι αποφάσεις για το πώς θα χορηγείται στη χώρα μας – Τι λένε οι ειδικοί για το όριο ηλικίας\nΗ Εθνική Επιτροπή Εμβολιασμών θα συνεδριάσει σήμερα και θα προβεί σε ανακοινώσεις σχετικά με το αν τελικά θα υπάρξουν ηλικιακοί περιορισμοί ή όχι για το εμβόλιο, μετά τα περιστατικά θρομβώσεων που καταγράφονται σε όλη την Ευρώπη.\n9 Απριλίου 2021, 09:36\nΣήμερα θα γνωμοδοτήσει για το εμβόλιο της Astrazeneca η Εθνική Επιτροπή Εμβολιασμών.\nΗ συνεδρίαση θα γίνει αφότου ο Ευρωπαϊκός Οργανισμός Φαρμάκων (EMA) μετέθεσε την απόφαση στις χώρες μέλη της ΕΕ για την χορήγηση του εμβολίου.\nΕιδικότερα ανακοίνωσε ότι διαπίστωσε σπάνιες περιπτώσεις θρόμβων αίματος σε ορισμένους ενήλικες που έλαβαν το εμβόλιο αυτό, σημειώνοντας ωστόσο ότι τα πλεονεκτήματα του εμβολίου εξακολουθούν να υπερτερούν των κινδύνων του.\nΜετά την ανακοίνωση του EMA, ακολούθησε η άτυπη τηλεδιάσκεψη των Υπουργών Υγείας, με τα κράτη μέλη της ΕΕ να εκφράζουν τις διαφορετικές ερμηνείες τους σχετικά με τα συμπεράσματα της αναφοράς του Ευρωπαϊκού Οργανισμού Φαρμάκων και επιδίωξαν να αποσαφηνίσουν πτυχές που σχετίζονται με την ασφάλεια του Vaxzevria (σ.σ.: το εμβόλιο της AstraZeneca) με τον EMA.\nΣτην τοποθέτησή του, ο Υπουργός Υγείας εξέφρασε τον προβληματισμό του για την πολυφωνία που δημιουργεί σύγχυση στους πολίτες, σε ένα τόσο σημαντικό θέμα όπως είναι ο εμβολιασμός.\nΤα σενάρια που θα εξετάσει η Επιτροπή\nΠάντως ήδη η επιτροπή πραγματοποίησε μια πρώτη τηλεδιάσκεψη το βράδυ της Πέμπτης και θα ξανασυνεδριάσει σήμερα, με τις σχετικές ανακοινώσεις να αναμένονται εντός της ημέρας.\nΠαράλληλα, είναι πιθανό να ανοίξει η πλατφόρμα και για άλλες ηλικιακές ομάδες έτσι ώστε να βοηθηθεί η επανεκκίνηση διαφόρων επαγγελματικών κλάδων και να «ανασάνει» η οικονομία.\n«Αναμένουμε κάποιες αλλαγές, όχι όμως ριζικές, στο εμβολιαστικό πρόγραμμα. Δεν υπάρχει χώρα που να σταμάτησε τη χορήγηση του εμβολίου. Αυτό που έκαναν κάποιες χώρες είναι που έθεσαν ηλικιακούς περιορισμούς», είπε χαρακτηριστικά στην ΕΡΤ ο Μάριος Θεμιστοκλέους. Ο γενικός γραμματέας Πρωτοβάθμιας Υγείας επιβεβαίωσε ότι αυτό που συζητείται είναι οι ηλικιακοί περιορισμοί.\nΠάντως, τόνισε ότι παρά την αναστάτωση που έχει προκληθεί το τελευταίο επταήμερο το ποσοστό συμμετοχής στους εμβολιασμούς με AstraZeneca έχει αυξηθεί σε 93%, ενώ καθημερινά γίνονται 10.000 – 12.000 εμβολιασμοί με το συγκεκριμένο σκεύασμα.\nΤι λένε οι ειδικοί για το εμβόλιο της AstraZeneca\nΉδη από το πρωί αρκετοί ειδικοί έχουν τοποθετηθεί για το συγκεκριμένο ζήτημα, εκφράζοντας τις απόψεις τους.\nΓια το σπάνιο σύνδρομο θρομβώσεων και το εμβόλιο AstraZeneca και ενόψει της σημερινής γνωμοδότησης της Εθνικής Επιτροπής Εμβολιασμών για τη χορήγησή του, μίλησε ο καθηγητής Φαρμακολογίας στο Δημοκρίτειο Πανεπιστήμιο Θράκης Ευάγγελος Μανωλόπουλος.\nΟ κ. Μανωλόπουλος μιλώντας στον ΣΚΑΙ, εκτίμησε ότι το μήνυμα του Ευρωπαϊκού Οργανισμού Φαρμάκων ήταν ξεκάθαρο οπότε οι χώρες που δεν είχαν θέσει όρια στην χορήγηση του εμβολίου αρχίζουν να βάζουν και όσες είχαν, προσθέτουν.\nΚούβελας για AstraZeneca: Το εμβόλιο της AstraZeneca να μη γίνεται στις μικρότερες γυναίκες\nΤι ισχύει στις υπόλοιπες ευρωπαϊκές χώρες\nΜετά το ελεύθερο που έδωσε ουσιαστικά ο EMA στα ευρωπαϊκά κράτη να επιλέξουν μόνοι τους τους περιορισμούς που θα βάλουν για το εμβόλιο της AstraZeneca, ανάλογα και με τα περιστατικά που έχουν καταγραφεί, δεν ήταν λίγες οι χώρες που αποφάσισαν να μην το χορηγήσουν σε άτομα άνω των 60 ετών.\nΤο Ινστιτούτο Πάουλ Έρλιχ, το γερμανικό ινστιτούτο που είναι υπεύθυνο για τα εμβόλια και τα βιοϊατρικά φάρμακα, ανακοίνωσε ότι θα επιμείνει στη σύστασή του για περιορισμό της χρήσης του εμβολίου κατά της Covid-19 της AstraZeneca σε άτομα άνω των 60 ετών.\nΜε εγκύκλιό του, το ιταλικό υπουργείο Υγείας έκανε γνωστό ότι η χρήση του εμβολίου AstraZeneca συστήνεται κατά προτίμηση για άτομα άνω των 60 ετών, «δεδομένου του χαμηλού ποσοστού επιπλοκών με θρόμβους αίματος και της μεγάλης θνησιμότητας από covid-19 που καταγράφεται στους ηλικιωμένους».\nΟι υγειονομικές αρχές της Γαλλίας έχουν συστήσει να χορηγείται το εμβόλιο στους 55 ετών και πάνω. Δόθηκε το πράσινο φως για επανάληψη των εμβολιασμών με το εμβόλιο της AstraZeneca «χωρίς καθυστέρηση», συστήνοντας ταυτόχρονα προσοχή, όπως αναφέρει το Euronews.\nΤο Βέλγιο θα χορηγεί το εμβόλιο της AstraZeneca μόνο σε άτομα άνω των 55 ετών. «Βάσει των πρόσφατων επιστημονικών συμβουλών, οι υπουργοί Υγείας της χώρας έχουν αποφασίσει να αντικαταστήσουν το εμβόλιο της AstraZeneca με άλλα εμβόλια για τις ηλικίες 18-55. Για τους 56 και πάνω όλα τα εμβόλια θα συνεχίσουν να χορηγούνται», αναφέρει η ανακοίνωση.\nΝα μη χορηγείται το εμβόλιο της AstraZeneca σε ενήλικες κάτω των 30 ετών στη Βρετανία συνέστησε την Τετάρτη (7/4) το αρμόδιο συμβουλευτικό όργανο για τους εμβολιασμούς.Σύμφωνα με τον Guardian, αποφασίστηκε να δίνεται σε αυτές τις ηλικίες κάποιο άλλο εμβόλιο για τον κοροναϊό αντί για αυτό της AstraZeneca, εάν υπάρχει διαθέσιμο στην περιοχή τους και αν αυτοί είναι υγιείς και δεν διατρέχουν μεγάλο κίνδυνο για Covid.\nΗ κυβέρνηση της Ισπανίας ενημέρωσε χθες Τετάρτη ότι αποφάσισε το εμβόλιο της αγγλοσουηδικής φαρμακευτικής βιομηχανίας AstraZeneca για τον νέο κοροναϊό να συνεχίσει να χορηγείται μεν, αλλά μόνο σε πολίτες μεταξύ 60 και 65 ετών, μετά τις ανακοινώσεις ευρωπαϊκών και βρετανικών εποπτικών φορέων που επιβεβαίωσαν την συσχέτιση του προϊόντος με σπάνιες περιπτώσεις θρομβώσεων στον εγκέφαλο.\nTAGS: astrazenecaΕΘΝΙΚΗ ΕΠΙΤΡΟΠΗ ΕΜΒΟΛΙΑΣΜΩΝεμβολιασμόςεμβόλιο\nΣχετικά άρθρα: ➤ AstraZeneca: Σήμερα οι αποφάσεις για το πώς θα χορηγείται στη χώρα μας – Τι λένε οι ειδικοί για το όριο ηλικίας ➤ Κούβελας για AstraZeneca: Ανάλογοι θάνατοι προκλήθηκαν και από τα υπόλοιπα εμβόλια ➤ Θωμαΐδης : Σταθερά υψηλό το ιικό φορτίο στα λύματα της Αττικής\n23/04/2021 | 05:01\nΚόσμος Βαγδάτη: Νέα επίθεση με ρουκέτες κατά των Αμερικανών 24 λεπτά πριν


Περιφέρεια Αττικής - Διακοπή μαθημάτων λόγω κακοκαιρίας την Τετάρτη 9/1/2019\nΔιακοπή μαθημάτων λόγω κακοκαιρίας την Τετάρτη 9/1/2019\nΔημοσιεύθηκε : 07/01/2019 15:28\n1. Δήμος Γαλατσίου - Κλειστά θα παραμείνουν όλα τα σχολεία.Ανοικτοί θα παραμείνουν οι Παιδικοί και Βρεφονηπιακοί σταθμοί του δήμου\n2. Δήμο Καισαριανής - 2ο Δημοτικό Σχολείο: Μετά από έλεγχο συνεργείων του Δήμου και του Δντη του σχολείου διαπιστώθηκε ότι παραμένει ακόμη μεγάλος όγκος χιονιού, που έχει παγώσει και καθιστά επικίνδυνη την παραμονή των μαθητών στον περιβάλλοντα χώρο του σχολείου, επομένως το σχολείο θα παραμείνει και σήμερα Τετάρτη 9-1-18 κλειστό.\n3. Δήμος Αθηναίων - α) Αναστολή της λειτουργίας των 38ου και 120ου Δημοτικών Σχολείων Αθηνών καθώς και του 4ου Νηπιαγωγείου στην οδό Κόκκερελ 14, του 45ου Δημοτικού Σχολείου Αθηνών στην οδό Πυθίας 38 και β) Τα 24ο ΓΕΛ και 24 Γυμνάσιο Αθηνών στην οδό Σούκα 3, θα έχουν έναρξη της λειτουργίας τους στις 10:00 το πρωί.\n4. Δήμο Δάφνης Υμηττού - Τα σχολεία του συγκροτήματος της οδού Ιονίων Νήσων, το 3ο Δημοτικό Υμηττού, το 9ο Δημοτικό Ηλιούπολης, το 3ο Γυμνάσιο Υμηττού και το 3ο Λύκειο Υμηττού θα παραμείνουν κλειστά λόγω πάγου.\n2. Δήμος Διονύσου - Κλειστά θα παραμείνουν όλα τα σχολεία. Δεν έχουμε ενημέρωση για Παιδικούς και Βρεφονηπιακούς σταθμούς\n3. Δήμος Ωρωπού - Κλειστά θα παραμείνουν όλα τα σχολεία. Κλειστοί θα παραμείνουν και οι Ιδιωτικοί και Δημόσιοι Παιδικοί και Βρεφονηπιακοί σταθμοί\n4. Δήμος Αχαρνών - Κλειστά θα παραμείνουν όλα τα σχολεία. Δεν έχουμε ενημέρωση για παιδικούς και Βρεφονηπιακούς σταθμούς\n5. Δήμος Σπάτων - Αρτέμιδος - Έναρξη μαθημάτων στις 10:00 π.μ.\n6. Δήμος Ραφήνας- Πικερμίου - Στη Δ.Κ.Πικερμίου - Έναρξη μαθημάτων στις 9:30 π.μ. ενώ στη Δ.Κ. Ραφήνας τα σχολεία θα λειτουργήσουν κανονικά.\n7. Δήμος Παλλήνης - Έναρξη μαθημάτων στις 10:00 π.μ. για όλα τα σχολεία, τους Παιδικούς και Βρεφονηπιακούς σταθμούς\n1. Δήμος Μάνδρας - Ειδυλλίας - Κλειστά θα παραμείνουν τα σχολεία Πρωτοβάθμιας και Δευτεροβάθμιας εκπαίδευσης των Δ.Ε. Βιλίων και Ερυθρών\n1. Δήμος Πεντέλης - Κλειστά θα παραμείνουν όλα τα σχολεία. Κλειστοί θα παραμείνουν και οι Παιδικοί και Βρεφονηπιακοί σταθμοί του δήμου\n2. Δήμος Κηφισιάς - Κλειστά θα παραμείνουν όλα τα σχολεία. Κλειστοί θα παραμείνουν και οι Παιδικοί και Βρεφονηπιακοί σταθμοί του δήμου\n3. Δήμος Αμαρουσίου - Κλειστά θα παραμείνουν όλα τα σχολεία. Οι Βρεφονηπιακοί σταθμοί θα λειτουργήσουν κανονικά.\n4. Δήμος Χαλανδρίου - Έναρξη μαθημάτων στις 10:00 π.μ. και έναρξη λειτουργίας Παιδικών σταθμών του δήμου στις 10:00 π.μ.\n5. Δήμος Παπάγου-Χολαργού - Έναρξη μαθημάτων στις 10:00 π.μ. - Οι Παιδικοί σταθμοί του δήμου θα λειτουργήσουν κανονικά\n6. Δήμος Βριλησσίων - Κλειστά θα παραμείνουν όλα τα σχολεία. Οι Βρεφονηπιακοί σταθμοί θα λειτουργήσουν κανονικά.\n7. Δήμος Λυκόβρυσης Πεύκης - Κλειστά θα παραμείνουν όλα τα σχολεία. Κλειστοί θα παραμείνουν και οι Παιδικοί και Βρεφονηπιακοί σταθμοί του δήμου\n8. Δήμος Αγίας Παρασκευής - Τα σχολεία και όλοι οι Παιδικοί Σταθμοί του Δήμου θα λειτουργήσουν κανονικά, με έναρξη στις 10:00 π.μ.


Lifeview NOT Only TV Dvbt Power Antenna Lvant - Accessories (PER.702513)\n> LIFEVIEW NOT ONLY TV DVBT POWER ANTENNA LVANT\nLIFEVIEW NOT ONLY TV DVBT POWER ANTENNA LVANT\nLIFEVIEW στην κατηγορία ACCESSORIES\nΗ κεραία της LIFEVIEW λαμβάνει σήμα επίγειας ψηφιακής τηλεόρασης, επιτρέπει στους χρήστες να παρακολουθήσουν free-to-air κανάλια χρησιμοποιώντας το μαζί με έναν δέκτη DVB-T.\nΣυχνότητα: VHF:174MHz-230MHz, UHF:470MHz-862MHz.\nΕμπενδυση: 75 ohm.\nΠολικότητα: Linear Horizontal.\nLIFEVIEW NOT ONLY TV DVBT POWER ANTENNA LVANT (PER.702513)\n• Συνδεση: IEC(M).\n• Συχνότητα: VHF:174MHz-230MHz, UHF:470MHz-862MHz.\n• Απολαβή: 0±2dbi.\n• Εμπενδυση: 75 ohm.\n• Πολικότητα: Linear Horizontal.\nLIFEVIEW NOT ONLY TV DVBT POWER ANTENNA LVANT PER.702513 LIFEVIEW LIFEVIEW ACCESSORIES LIFEVIEW NOT ONLY TV DVBT POWER ANTENNA LVANT


Οι ένδεκα εμφανίσεις του Αναστάντος Χριστού!!+Μητροπολίτης Ναυπάκτου Ιερόθεος\nΑρχική σελίδαΘΡΗΣΚΕΙΑ ΟΡΘΟΔΟΞΙΑΟι ένδεκα εμφανίσεις του Αναστάντος Χριστού!!+Μητροπολίτης Ναυπάκτου Ιερόθεος\nΟι εμφανίσεις του Αναστάντος Χριστού!! Στα κείμενα της Αγίας Γραφής παρουσιάζονται ένδεκα εμφανίσεις του Αναστάντος Χριστού, από τις οποίες οι δέκα έγιναν στο διάστημα μεταξύ της Αναστάσεως και της Αναλήψεως και μία μετά την Πεντηκοστή. Μερικές από αυτές περιγράφονται αναλυτικά και άλλες απλώς απαριθμούνται. Καί, βέβαια, πρέπει να πούμε ότι δεν περιγράφονται όλες από τους ίδιους Ευαγγελιστάς, δηλαδή δεν αναφέρονται και οι ένδεκα σε κάθε ένα ξεχωριστό Ευαγγέλιο, αλλά μερικές μνημονεύονται από τον έναν Ευαγγελιστή και μερικές από τον άλλο. Προφανώς υπήρξαν και άλλες εμφανίσεις του Αναστάντος Χριστού. Είναι χαρακτηριστικός ο λόγος του Ευαγγελιστού Λουκά στις Πράξεις των Αποστόλων: "οίς και παρέστησεν εαυτόν ζώντα μετά το παθείν αυτόν εν πολλοίς τεκμηρίοις, δι’ ημερών τεσσαράκοντα οπτανόμενος αυτοίς και λέγων τα περί της βασιλείας του Θεού" (Πράξ. α', 3). Είναι φυσικό αυτό να γινόταν γιατί, αφ’ ενός μεν ήθελε να τους παρηγορήση, αφ’ ετέρου δε να τους προετοιμάση για την Ανάληψή Του, αλλά και την έλευση του Παναγίου Πνεύματος. Οι ένδεκα εμφανίσεις του Αναστάντος Χριστού είναι οι ακόλουθες:\t1. Στον Σίμωνα Πέτρο (Α' Κορ. ιε', 5, Λουκ. κδ', 35). 2. Στην Μαρία την Μαγδαληνή (Μάρκ. ιστ', 9-11, Ιω. κ', 11-18). 3. Στις Μυροφόρες γυναίκες (Ματθ. κη', 9-10). 4. Στους δύο Μαθητάς που πορεύονταν προς Εμμαούς (Μάρκ. ιστ', 12-13, Λουκ. κδ', 13-15). 5. Στους δέκα Αποστόλους, όταν απουσίαζε ο Θωμάς (Μάρκ. ιστ', 14, Λουκ. κδ', 36-43, Ιω. κ', 19-25). 6. Στους ένδεκα Μαθητάς, παρόντος και του Θωμά (Ιω. κ', 26-29). 7. Στους επτά Αποστόλους στην λίμνη της Τιβεριάδος (Ιω. κα', 1-23). 8. Στους ένδεκα στην Γαλιλαία (Ματθ. κη', 16). 9. Στους Αποστόλους στην Βηθανία, όταν αναλήφθηκε (Μάρκ. ιστ', 19-20, Λουκ. κδ', 50, Πράξ. α', 6-11, Α' Κορ. ιε', 7). 10. Στον αδελφόθεο Ιάκωβο (Α' Κορ. ιε', 7). 11. Στον Απόστολο Παύλο (Α' Κορ. ιε', 8-9). Οι εμφανίσεις αυτές του Αναστάντος Χριστού αναφέρονται μέσα στην Καινή Διαθήκη. Ωστόσο, υπάρχουν και άλλοι πολλοί άγιοι που αξιώθηκαν της θεωρίας του Αναστάντος Χριστού. Άλλωστε, η Ορθόδοξη Εκκλησία, που είναι το αναστημένο Σώμα του Χριστού, προσφέρει την εμπειρία της Αναστάσεως. Ο άγιος Συμεών ο νέος Θεολόγος, αναφερόμενος στην προσευχή "ανάστασιν Χριστού θεασάμενοι προσκυνήσωμεν άγιον, Κύριον, Ιησούν, τον μόνον αναμάρτητον", διδάσκει ότι δεν αναφερόμαστε στην Ανάσταση που είδαν οι Μαθητές, δηλαδή δεν πρόκειται μόνο για μια ιστορική αναφορά, αλλά για την Ανάσταση ή μάλλον τον Αναστάντα Χριστό που τον βλέπουμε μέσα στην Εκκλησία. Δεν λέμε "ανάστασιν Χριστού πιστευσάμενοι", αλλά "θεασάμενοι". Βέβαια, υπάρχουν πολλοί που πιστεύουν στην Ανάσταση, αλλά υπάρχουν και άλλοι, έστω και ολίγοι, που βλέπουν και κάθε ώρα τον Αναστάντα Χριστό λαμπροφορούντα, και απαστράπτοντα "τάς της αφθαρσίας και Θεότητος αστραπάς". Γιατί, πραγματικά, η Ανάσταση του Χριστού "η ημετέρα υπάρχει ανάστασις, των κάτω κειμένων". Έτσι, άλλοι είναι μάρτυρες της Αναστάσεως του Χριστού "εξ ακοής" και άλλοι μάρτυρες "από θέας". Οι τελευταίοι είναι οι κατ’ εξοχήν μάρτυρες της Αναστάσεως του Χριστού. +Μητροπολίτης Ναυπάκτου Ιερόθεος


Τι είναι η Σμηγματορροϊκή δερματίτιδα; | Saracen Blog\nHome > Blog > Τι είναι η Σμηγματορροϊκή δερματίτιδα και πώς αντιμετωπίζεται;\nPosted on\tSeptember 18, 2018 at 1:36 pm\tby Σαρακηνός Αντώνιος / Blog\nΠοια είναι τα συμπτώματα της Σμηγματόρροιας;\nΗ Σμηγματόρροια παρατηρείται συνήθως στο 2-3% του γενικού πληθυσμού ενώ είναι πιο συχνή στους άνδρες ηλικίας 30-60 ετών. Στα χαρακτηριστικά συμπτώματα της συγκεκριμένης δερματοπάθειας περιλαμβάνονται:\nΟι φολιδωτές κρούστες στο τριχωτό της κεφαλής.\nΤα εξανθήματα ή και τα σπυράκια (κυρίως στο πρόσωπο).\nΗ ερυθρότητα, η καυσαλγία (τσούξιμο) και η έντονη απολέπιση λόγω κνησμού.\nΟι εκτεταμένες λευκωπές ή καστανο-ερυθρές πλάκες σε λιπαρές εντοπίσεις της κεφαλής και του κορμού.\nΣμηγματόρροια και πιτυρίδα\nΗ πιτυρίδα θεωρείται η πρώιμη μορφή της σμηγματορροϊκής δερματίτιδας του τριχωτό της κεφαλής. Διαφέρουν όμως μεταξύ τους καθώς η πιτυρίδα είναι μια πιο ήπια και -το κυριότερο- μη φλεγμονώδης κατάσταση ενώ η σμηγματόρροια είναι μία χρόνια πάθηση της οποίας το βασικό χαρακτηριστικό είναι η φλεγμονή στις περιοχές εκδήλωσης της.\nΓνωστή και ως «νινίδα», η Σμηγματόρροια μπορεί να παρουσιαστεί ακόμα και σε βρέφη ηλικίας έως 3 μηνών. Στα βρέφη εμφανίζεται κυρίως στο τριχωτό της κεφαλής με κιτρινωπές ή καφέ πλάκες. Ωστόσο, δεν συντρέχει λόγος ανησυχίας για το παιδί καθώς υποχωρεί έως τον 12ο μήνα χωρίς την χορήγηση φαρμακευτικής αγωγής.\nΣε ποιες περιοχές εμφανίζεται η Σμηγματόρροια;\nΗ Σμηγματόρροια εκδηλώνεται με τη μορφή κίτρινων ή ερυθρών πλακών που καλύπτονται από λιπαρά λέπια συνηθέστερα σε περιοχές του σώματος που βρίθουν σμηγματογόνων αδένων όπως:\nΤα γεννητικά όργανα και η προγεννητική περιοχή\nΤις πτυχώσεις του δέρματος (παρατριμματικές περιοχές) όπως οι μασχάλες, ο ομφαλός, η περιοχή των μαστών, και οι γλουτοί\nΤο πρόσωπο (η πρόσθια και οπίσθια ωτιαία χώρα, η περιοχή των φρυδιών, οι πλάγιες επιφάνειες της μύτης, ρινοχειλικές αύλακες)\nΠοια είναι τα αίτια της Σμηγματόρροιας;\nΗ αιτιοπαθογένεια της σμηγματόρροιας είναι ακόμα υπό διερεύνηση. Σύμφωνα με μερικές έρευνες, η νόσος οφείλεται σε έναν λιπόφυλο μύκητα, τον Pityrosporum ovale που προξενεί τις συγκεκριμένες εξάρσεις στο δέρμα.\nΆλλες έρευνες υποστηρίζουν ότι η απάντηση βρίσκεται σε έναν συνδυασμό παραγόντων, όπως η υπερέκκριση σμήγματος σε ήδη λιπαρές περιοχές του σώματος με την παράλληλη δραστηριότητα ενός ζυμομύκητα (Malessezia) που ευθύνεται για τον ερεθισμό του δέρματος.\nΩστόσο, έχει διαπιστωθεί ότι αρκετοί παράγοντες οι οποίοι σχετίζονται με ιατρικούς λόγους, περιβαλλοντικές συνθήκες ή ακόμη και ψυχολογικά αίτια ενοχοποιούνται για την εμφάνιση της δερματοπάθειας. Ελέγχοντας τους παρακάτω παράγοντες, είναι δυνατό να ελαττωθούν τόσο η ένταση και όσο και η συχνότητα των εξάρσεων.\nΠαχυσαρκία, Ανοσοκαταστολή, Διαβήτης, νόσος Πάρκινσον, Επιληψία, ιός HIV\nΑκραίες μεταβολές της θερμοκρασίας, Υγρασία, Αλλαγές εποχών\nΑλκοολισμός, ανθυγιεινή διατροφή, έλλειψη ύπνου\nΣε περιόδους έντονης κούρασης, άγχους ή και κατάθλιψης.\nΜη συχνό λούσιμο, έντονο βούρτσισμα μαλλιών, καλλυντικά προϊόντα περιποίησης\nΠοια είναι η θεραπευτική αντιμετώπιση της Σμηγματόρροιας;\nΗ θεραπευτική αντιμετώπιση της σμηγματόρροιας μπορεί να επιτευχθεί κατόπιν εμπεριστατωμένης διάγνωσης από δερματολόγο ο οποίος είναι ο πλέον αρμόδιος να συνταγογραφήσει τα απαραίτητα σκευάσματα αντιμετώπισης της. Ανάλογα με την κλινική εικόνα της δερματοπάθειας, τις προσβεβλημένες περιοχές όπως επίσης και την ένταση των συμπτωμάτων, η θεραπεία μπορεί να περιλαμβάνει:\nΤοπική εφαρμογή αντιμυκητιασικών κρεμών.\nΦωτοθεραπεία με laser για την αντιμετώπιση του ζυμομύκητα Malassezia.\nΤοπική εφαρμογή κρεμών με δραστικό συστατικό αναστολέων καλσινευρίνης.\nΚρέμες ή αλοιφές με υδροκορτιζόνη για τις βλάβες που εντοπίζονται στο πρόσωπο.\nΑντιισταμινικά που στοχεύουν στην μείωση του κνησμού και της επακόλουθης απολέπισης του δέρματος.\nΦαρμακευτικά σαμπουάν που περιέχουν σαλικυλικό οξύ, θειικό σελήνιο, κετοκοναζόλη, κυκλοπιροξίνη ή εκχυλίσματα ψευδαργύρου, πίσσας.


Από τη Νέα Τίρυνθα ο συμπολίτης μας που παρέλαβε αναπηρικό αμαξίδιο – palabourtzi.gr\nΜε ανάρτηση τους στο facebook οι συντονιστές της δράσης συλλογής και ανακύκλωσης πλαστικών πωμάτων με σκοπό την αγορά αναπηρικών αμαξιδίων μας ενημέρωσαν για τη παράδοση αναπηρικού αμαξιδίου σε συμπολίτη μας που το είχε ανάγκη\n“Συνδημότης μας από τη Νέα Τίρυνθα είχε ανάγκη από ένα αναπηρικό αμαξίδιο… Μέχρι χθες με τη βοήθεια ενός «πι» έβγαινε με δυσκολία μέχρι το μπαλκόνι του. Από σήμερα με το αναπηρικό αμαξίδιο που πήρε από τη συλλογή και ανακύκλωση πλαστικών πωμάτων που συμμετέχετε όλοι εσείς θα πηγαίνει τις βόλτες του καθημερινά όπου θέλει!!!”\n61χρονη τσαντάκιας στο Άργος


Ευωδία... νέου χρόνου στην Κέρκυρα: Το έθιμο της κολόνιας την Πρωτοχρονιά - News In Greece\nΑρχική Ελλάδα Ευωδία… νέου χρόνου στην Κέρκυρα: Το έθιμο της κολόνιας την Πρωτοχρονιά\nΕυωδία… νέου χρόνου στην Κέρκυρα: Το έθιμο της κολόνιας την Πρωτοχρονιά\nΕυωδία… νέου χρόνου στην Κέρκυρα τις επόμενες ώρες. Στη βόρεια Κέρκυρα, την παραμονή της Πρωτοχρονιάς ραίνουν όλο τον κόσμο με κολόνια. Το έθιμο έρχεται από τα ενετοκρατούμενα χρόνια του νησιού. Νέοι και γέροι, βγαίνουν στους δρόμους και ραίνουν με κολόνια όλους τους περαστικούς, φίλους και ξένους, γνωστούς και αγνώστους. Δίνουν σε όλους μία ευχή: «Καλή αποκοπή», να αποχωριστούν δηλαδή με το καλό τον παλιό χρόνο και να υποδεχθούν χαρμόσυνα τον καινούργιο.\nΠαράλληλα, ανήμερα της Πρωτοχρονιάς αναβιώνει και το έθιμο της «Στρίνας». Πρόκειται για ένα μεγάλο χρηματικό ποσό, που θα λάβουν τα παιδιά από τους συγγενείς τους ως «καλοτυχία» για τη νέα χρονιά.\nΣτις 12 τα μεσάνυχτα με την αλλαγή του χρόνου, όλα τα πλοία που είναι δεμένα στα λιμάνια του νησιού θα φωταγωγηθούν και θα χαιρετήσουν με το δικό τους τρόπο το νέο χρόνο που έρχεται, αφήνοντας μια χαρμόσυνη βοή που θα ακουστεί μέχρι την Ηγουμενίτσα και τα παράλια της Ηπείρου.\nΠροηγούμενο άρθροΜητσοτάκης: 7 στους 10 Έλληνες έκαναν τουλάχιστον την πρώτη δόση του εμβολίου\nΕπόμενο άρθροΗ χρονιά της τίγρης: Τα έξι «ορόσημα» του 2022\nΗλιόπουλος σε ΣΚΑΪ: «Συνταγογράφηση των τεστ και μέτρα ασφάλειας σε χώρους...


ζωγράφοι, Έλληνες ζωγράφοι, Γιάννης Σταύρου, ζωγραφική, σύγχρονοι ζωγράφοι: Ιουνίου 2009\nΑναρτήθηκε από art-info στις 8:25 μ.μ. Δεν υπάρχουν σχόλια:\nΑναρτήθηκε από art-info στις 7:12 μ.μ. Δεν υπάρχουν σχόλια:


Ένα εντυπωσιακό φόρεμα του οίκου μόδας της Μαρέβα Μητσοτάκη επέλεξε η Victoria Beckham.\nΜε αέρα «Victorious» ποζάρει για το εξώφυλλο της ελληνικής Vogue η Victoria Beckham και εντυπωσιάζει. Η διάσημη σχεδιάστρια, ερμηνεύτρια, σύζυγος του David Beckham και μητέρας 4 πανέμορφων παιδιών φωτογραφίζεται επιλέγοντας μια δημιουργία του brand Zeus & Dione που έχει η σύζυγος του πρωθυπουργού Μαρέβα Μητσοτάκη και η Δήμητρα Κολοτούρα και γίνεται το talk of the town…\nΑν η ζωή είναι αγώνας, η Victoria Beckham είναι πρωταθλήτρια. Μια γυναίκα που μάχεται καθημερινά με τις προκλήσεις των προσωπικών σχέσεων και τη δυναμική του τέλειου επαγγελματία, πετυχαίνοντας κάθε φορά αυτό που υποδηλώνει το μικρό της όνομα: τη νίκη. Η δημιουργός πίσω από το ομώνυμο brand που κυριαρχεί στη βιομηχανία της μόδας, η σύζυγος του πιο περιζήτητου άνδρα στον πλανήτη, η μητέρα 4 παιδιών και η φωνή ενός θρυλικού συγκροτήματος – που ακόμα απασχολεί τη μουσική μας κουλτούρα – κοσμεί τα εξώφυλλα του νέου τεύχους Μαρτίου της Vogue Greece με τίτλο “Victorious”.\nΣε μια φωτογράφιση που μυρίζει άνοιξη, φως και αναγέννηση, η Beckham ποζάρει με δυναμισμό μπροστά στον φακό του διάσημου Alexi Lubomirski και μιλάει αποκλειστικά στην Editor-in-Chief της Vogue Greece, Θάλεια Καραφυλλίδου, σε μια εξομολογητική συνέντευξη που κοιτά πίσω από την «τέλεια» εικόνα της.\nΗ Victoria πόζαρε με ένα εντυπωσιακό φόρεμα της εταιρείας Zeus & Dione, αλλά και με κομμάτια από τη δική της collection, την VBSS20.\nΠερισσότερα σε αυτή την κατηγορία: « Megxit: Η Ελισάβετ απαγορεύει στον Χάρι και τη Μέγκαν να χρησιμοποιούν τον τίτλο «Sussex Royal» Η Celine Dion για πρώτη φορά στην Ελλάδα »


January 2018 - Starbags Blog\nΆνοιξη/Καλοκαίρι 2018, οι πρώτες εικόνες από τα Defile…\nPosted on 26 January , 2018 by admin\nΌπως κάθε χρόνο, έτσι και φέτος, η περίοδος αυτή είναι αφιερωμένη στις εβδομάδες μόδας. Η εβδομάδα μόδας του Παρισιού μόλις τελείωσε και οι πρώτες εικόνες από αυτή είναι εδώ. Μαζέψαμε λοιπόν, τις αγαπημένες μας Haute Couture δημιουργίες από τα Catwalks και σας τις παρουσιάζουμε…\nΟι τάσεις στην εσωτερική διακόσμηση για το 2018\nPosted on 19 January , 2018 by admin\nΟι νέες τάσεις στο interior design υπόσχονται, όχι μόνο να δώσουν ακόμα περισσότερο στιλ στο χώρο μας αλλά και να μας χαλαρώσουν. Δεν έχει σημασία αν μένεις σε μονοκατοικία με μεγάλο κήπο ή σε ένα απλό δυάρι στο κέντρο της πόλης. Αυτό που έχει σημασία είναι τις ώρες που επιλέγεις να περάσεις εκεί, να αισθάνεσαι άνετα και «ζεστά».\nΜερικοί από τους τοπ interior designers, αποκαλύπτουν τις επόμενες κυρίαρχες τάσεις στη διακόσμηση, εμείς τις μαζέψαμε και σας τις παραθέτουμε παρακάτω:\n1. Διαφορετικές υφές και στρώσεις στα λευκά είδη\nΤα υφάσματα με ανάγλυφες επιφάνειες και τρισδιάστατα φινιρίσματα έχουν κάνει δυναμικό come back, αφού και πάλι αποτελούν τάση για το 2018.\n2. Φυσικές αποχρώσεις\nΜετά την επέλαση των έντονων χρωμάτων, το στιλ εσωτερικών χώρων επιστρέφει σε πιο φυσικούς, ήπιους και ζεστούς τόνους. Γκρι ή ξυλώδεις αποχρώσεις, παλ μπλε και πράσινα θα είναι από τις πιο hot τάσεις στη διακόσμηση. Οι χρωματικοί αυτοί συνδυασμοί αναδεικνύονται ακόμη περισσότερο με την προσθήκη λεπτομερειών σε μεταλλικό γκρι ή χρυσό.\n3. Καθαρές γραμμές και αυστηρά σχήματα\nΗ απλότητα στις γραμμές και τα σχήματα είναι άλλη μία τάση που ξεχωρίζει. Γεωμετρικά, καθαρά και κομψά σχέδια, μινιμαλιστικά, σκανδιναβικού ύφους και high-tech στυλ, καθώς και σύγχρονες επιλογές με ρετρό επιρροές μπορούν να αναβαθμίσουν στιλιστικά τους εσωτερικούς χώρους του σπιτιού μας, αν συνδυαστούν με ξύλο και μαλακά υφάσματα στις ταπετσαρίες των επίπλων.\n4. Φυσικά υλικά\nΤο μαρμάρινο εφέ που το είδαμε σε ένα σωρό εκδοχές διακοσμητικών και αξεσουάρ, θα συνεχίσει να κάνει πάταγο (και να κατακλύζει το Ιnstagram) και την επόμενη χρονιά με μικρές παραλλαγές. Όπως υποστηρίζουν οι διακοσμητές, θα δούμε και νέες χρωματικές εκδοχές με γραμμές σε καφέ και πράσινους τόνους.\nΟ φελλός είναι κι αυτός ένα υπέροχο υλικό, ιδανικό όχι μόνο για το πάτωμα, αλλά και για τα πορτάκια των ντουλαπιών μας, καθώς και για την επένδυση των τοίχων.\nΕπίσης, το ξύλο είναι ένα από τα πιο ζεστά υλικά γι’ αυτό και το επιλέγουμε πολύ συχνά για τη διακόσμηση του σπιτιού. Πλέον όμως, έχουμε αρχίσει να το βλέπουμε σε δάπεδα πρόσφατα και σε τοίχους, η εικόνα είναι αρκετά ενδιαφέρον κυρίως σε υπνοδωμάτια, δίνει στον χώρο την έξτρα χουχουλιάρικη ατμόσφαιρα που απαιτείται. Και επειδή αυτά τα υλικα είναι αρκετά ακριβά και ιδιαίτερα, μπορείς απλά να καλύψεις με ταπετσαρία οποιαδήποτε επιφάνεια θέλεις.\n5. Μεταλλικά στοιχεία\nΗ χρήση του μετάλλου έχει ξεκινήσει να είναι τάση ήδη από το 2017, καθώς προσδίδει πολυτέλεια. Η τάση αυτή θα συνεχιστεί και την επόμενη χρονιά, ενώ θα δούμε ακόμα πιο τολμηρούς συνδυασμούς με τη χρήση διαφορετικών μεταλλικών στοιχείων στον ίδιο χώρο. Ο χαλκός με το γήινο πορτοκαλοκόκκινο τόνο του είναι το δημοφιλές μέταλλο για το 2018 σε διακοσμητικές λεπτομέρειες και αντικείμενα. To copper (το μέταλλο με την bronze απόχρωση) μπαίνει στο σπίτι μας και το 2018, ζεσταίνοντας τον χώρο.\nΑρθρογράφος : Γκανιάτσα Δέσποινα\nΌταν το όνειρο έχει όνομα…\nPosted on 12 January , 2018 by admin\nΜε αφορμή τη λήξη της μεγαλύτερη έκθεσης μόδας, στις 7 Ιανουαρίου 2018, στο μουσείο Musee des Arts Decoratifs στο Παρίσι, αποφάσισα να κάνω ένα αφιέρωμα στον “ονειρικό” Christian Dior.\nO Christian Dior γεννήθηκε το 1905 σε μια μικρή πόλη στη Γαλλία, την Grenville, όπου και έζησε μέχρι τα 5 του χρόνια, ήταν το δεύτερο από τα πέντε παιδιά της οικογένειας. Ενώ, τo 1910 μετακόμισε με την οικογένειά του στο Παρίσι.\nΠαρόλο που ήθελε να σπουδάσει αρχιτεκτονική ακολούθησε τις επιθυμίες των γονιών του να γίνει διπλωμάτης και σπούδασε στο École des Sciences Politiques το διάστημα 1923-1926. Το 1928 μαζί με τον φίλο του Jacques Bonjean και την οικονομική υποστήριξη του πατέρα του άνοιξε μια μικρή αίθουσα τέχνης, την οποία αναγκάστηκε να κλείσει μετά το χαμό της μητέρας του και την οικονομική καταστροφή του πατέρα του.\nΗ καριέρα του άρχισε την δεκαετία του 1930 όταν αποφάσισε μετά από παρότρυνση του φίλου του Jean Ozenne να πουλήσει σχέδιά του σε διάφορους οίκους μόδας υψηλής ραπτικής. Αργότερα, το 1946 άνοιξε δικό του οίκο μόδας στο Παρίσι με χρηματοδότηση από τον Οίκο υφασμάτων Boussac. Η πρώτη του κολεξιόν παρουσιάζεται στις 12 Φεβρουαρίου 1947 και αποτελείται από 90 δημιουργίες φορεμένες από 6 μοντέλα. Η collection του 1947, με τις φαρδιές φούστες και τη στενή μέση, προκάλεσε παγκόσμια αίσθηση και χαρακτηρίστηκε ως το «New Look». Η αισθητική του, παρέπεμπε στο παρελθόν. Αναβίωσε την υψηλή ραπτική του Παρισιού, που είχε παρακμάσει κατά τη διάρκεια του πολέμου.\nΟ οίκος άρχισε να εδραιώνεται και οι παραγγελίες παγκοσμίου φήμης αστέρων, όπως η Rita Hayworth και η Margot Fonteyn, έκαναν το όνομα του Dior γνωστό στην άλλη άκρη του Ατλαντικού.\nΤο 1957, ο 21χρονος Yves Saint Laurent επιλέχθηκε να διαδεχθεί τον Christian στον οίκο Dior. Λίγους μήνες αργότερα, υπέστη μοιραία καρδιακή προσβολή και στις 24 Οκτωβρίου του 1957 σε ηλικία μόλις 52 ετών, άφησε τον Οίκο ακέφαλο. Τον Yves Saint Laurent διαδέχθηκε λίγα χρόνια μετά ο Marc Bohan, καθορίζοντας μια νέα εποχή για την Dior, με το “Slim Look”. Το 1989, τα ηνία πήρε ο Gianfranco Ferre μέχρι το 1996, όταν ο εκκεντρικός John Galliano ανέλαβε το θρόνο του chief designer. Ο Galliano είχε ένα δημιουργικό ταλέντο πολύ κοντά σε αυτό του Christian Dior. Είχε το ίδιο εξαιρετικό μείγμα ρομαντισμού, φεμινισμού και νεωτερισμού, που συμβόλιζε ο Dior. Παρέμεινε στον οίκο Christian Dior μέχρι τον Μάρτιο 2011, όταν απολύθηκε λόγω των αντισημιτικών σχολίων που έκανε, μεθυσμένος σε ένα μπαρ του Παρισιού.\nΌπως είναι λογικό λοιπόν, κάθε ένας από τους σχεδιαστές που ακολούθησαν το Dior είχε τις δικές του αίθουσες στην έκθεση. Ο στόχος της έκθεσης είναι να γιορτάσει το κλείσιμο 70 χρόνων από τη δημιουργία του οίκου και να δείξει την πηγή της δημιουργίας και το εύρος του πολιτισμού του Christian Dior και των σχεδιαστές που τον διαδέχτηκαν.\nΠερισσότερα από 300 φορέματα υψηλής ραπτικής που δημιουργήθηκαν από το 1947 έως και σήμερα κοσμούσαν την έκθεση. Φωτογραφίες, σπάνια σκίτσα, γράμματα και αντικείμενα όπως καπέλα, κοσμήματα, παπούτσια και μπουκάλια αρωμάτων, όλα πέρασαν μπροστά από τα μάτια των επισκεπτών, με τη σύνδεση μεταξύ μόδας και τέχνης να ζωντανεύει με ονειρικό τρόπο. Πραγματικά, ο Οίκος Dior διεύρυνε την ιστορία της τέχνης. Γιατί η μόδα αποτελεί αδιαμφισβήτητα μια ιδιαίτερη μορφή τέχνης, με κάποιους από τους εκφραστές της να αποτελούν εμβληματικές προσωπικότητες.\nΣτόχοι ομορφίας 2018…\nPosted on 5 January , 2018 by admin\nΒάλε χρώμα στη ζωή σου. Όλες αγαπάμε τo μαύρο στο ντύσιμο μας γιατί είναι εύκολο και κολακεύει, όμως όταν επιλέγεις να βάλεις χρώμα στο ντύσιμο σου αλλάζει η διάθεση σου και η διάθεση των άλλων απέναντι σου. Υποσχέσου στον εαυτό σου ότι κάθε μέρα θα βάζεις κάτι χρωματιστό ακόμα και σε αξεσουάρ.\nΦόρεσε κάθε μέρα αντηλιακό. Ακόμα και τον χειμώνα και κάτω από το μακιγιάζ σου. Πρόσεχε και φρόντιζε την επιδερμίδα σου ενάντια στον ήλιο.\nΕπισκέψου έναν δερματολόγο, αφού μόνο τα καλλυντικά προϊόντα δεν επαρκούν. Χρειάζεσαι τη γνώμη του ειδικού, ο οποίος θα σου μιλήσει για τις διαφορετικές ανάγκες του δέρματος σου. Επίσης, κάνε μασάζ προσώπου τουλάχιστον κάθε τρεις μήνες και είναι σίγουρο πως θα σε ανανεώσει.\nΑγκάλιασε την ενυδάτωση σε όλες τις μορφές. Ενυδατικές κρέμες, έλαια και serum με ενδείξεις όπως αντιγήρανση, σύσφιξη και λάμψη είναι απαραίτητες.\nΕνυδάτωσε τα μαλλιά σου. Μια μάσκα βαθιάς ενυδάτωσης είναι καλή ιδέα και πρέπει να χρησιμοποιείται μια φορά την εβδομάδα τουλάχιστον.\nΑπόφυγε το αλκοόλ. Το ξενύχτι και κάθε ποτό που ήπιες φαίνονται την επόμενη μέρα στο πρόσωπο σου και η όψη του δείχνει θαμπή και κουρασμένη.\nΠιες πολύ νερό καθημερινά.\nΚόψε το κάπνισμα ή όποια άλλη βλαβερή συνήθεια θέλεις να ξεφορτωθείς για το καλό της υγείας σου. Ναι, είναι δύσκολο αλλά όλα στηρίζονται στην συνειδητή απόφαση μας.\nΔώσε βάση στον ύπνο σου. Πέρα από την υγιεινή διατροφή αλλά και τη γυμναστική, ένα βασικό συστατικό που δεν πρέπει να λείπει από ένα σωστό “πρόγραμμα” είναι ο αρκετός ύπνος. Μπορεί οι γρήγοροι ρυθμοί να μη σου επιτρέπουν να κοιμάσαι όσο θέλεις αλλά αυτό μπορεί να έχει αντίκτυπο στην υγεία σου. Πέρα από τις προτεινόμενες 8 ώρες για τις οποίες μιλάνε οι ειδικοί, οφείλεις να βρεις τη δική σου ισορροπία και να ξεκινήσεις να ακούς τον οργανισμό σου. Έτσι, θα καταφέρεις να είσαι ξεκούραστη και φυσικά πιο αποτελεσματική.\nΑγάπησε τον εαυτό σου. Ίσως το πιο σημαντικό resolution για τη χρονιά που έρχεται να είναι αυτό. Αν δεν μάθεις να αγαπάς και να εκτιμάς τον εαυτό σου τότε τίποτα από τα παραπάνω δεν μπορεί να έχει διάρκεια. Όλα ξεκινάνε από μέσα μας και όλα καταλήγουν εκεί. Το να σε αγαπάς δε σημαίνει σε καμία περίπτωση να είσαι εγωίστρια. Σημαίνει πως πρέπει να κατανοήσεις πως ο καλύτερος εαυτός σου μπορεί να κάνει τα πάντα πιο φωτεινά.\nΕκφράσου. Εξέφρασε σκέψεις, συναισθήματα, ιδέες… Μην περιορίζεις τον εαυτό σας. Πες στον σύντροφό σας πόσο τον αγαπάς, αγκαλιάστε τα παιδιά σαυ, πες στους γονείς σας «ευχαριστώ», εξέφρασε την εκτίμηση σου στους συνεργάτες, μοιράσου τις ιδέες σας με τους ανωτέρους σου. Μη περιορίζεισ όμως και το αρνητικό συναίσθημα, την ανασφάλεια, το θυμό, τη θλίψη σας, μην το αφήνεις να κτίζει τοίχους μέσα σου.\nΤόλμησε να κάνεις κάτι καινούργιο. Ένα χόμπι, μια δραστηριότητα, ένα ταξίδι, οτιδήποτε θέλεις καιρό και το έχεις παραμελήσει. Γέμισε τον ελεύθερο χρόνο σου με πράγματα που αγαπάς να κάνεις και σε κάνουν χαρούμενη.


Ποια η σχέση του Σάκη Ρουβά με την Καλαμάτα; - Kalamata IN\nΑρχική Ενημέρωση Ειδήσεις Ποια η σχέση του Σάκη Ρουβά με την Καλαμάτα;\nΟ γνωστός Έλληνας σταρ Σάκης Ρουβάς, που έκαιγε καρδιές τη δεκαετία του ’90, έκανε ένα μικρό πέρασμα από την Καλαμάτα…Γνωρίζατε ποιο είναι αυτο;\nΉταν 29 Μαρτίου 1994 όταν ο Σάκης Ρουβάς στα 22 του χρόνια, πήρε την πρώτη του απαλλαγή από το στρατό, καθώς προέβαλλε προβλήματα υγείας. Εκείνο το διάστημα πήγε στο 401 Στρατιωτικό Νοσοκομείο προς νοσηλεία, με τον τότε μάνατζέρ του Ηλία Ψινάκη να δίνει στις κάμερες λεπτομέρειες για την ψυχολογική του κατάσταση, αλλά τελικά δεν απέφυγε τη στράτευση!\nΛίγους μήνες αργότερα, κλήθηκε για παρουσίαση στο 9ο Σύνταγμα Πεζικού στην Καλαμάτα, ωστόσο δεν παρουσιάστηκε και σύμφωνα με το Γενικό Επιτελείο Στρατού, ακολούθησε η διαδικασία που προέβλεπε ένταλμα σύλληψης.\nΣε συνέντεξη που ο ίδιος παραχώρησε, μετά τη στρατιωτική του θητεία, στην εκπομπή “Αργά” του Νίκου Μαστοράκη εξομολογήθηκε όλα όσα βίωσε. Χαρακτηριστικά αναφέρει πως είχε βρεθεί σε απελπιστική κατάσταση καθώς χρειάστηκε να του κάνουν ένεση!\nΟ τραγουδιστής, που τότε άρχισε να απογειώνει την καριέρα του, όταν ρωτήθηκε σχετικά, απάντησε: “Στο 411, με πότιζαν φάρμακα”. Παραδέχτηκε πως τον μετέφεραν στο στρατόπεδο της Καλαμάτας για να τον κατατάξουν και εκείνος “τρύπωσε κάτω από ένα τζιπ, με τους ανθρώπους γύρω του να φτάνουν σε σημείο να του κάνουν ένεση για να τον βγάλουν”.\nΣτο 9ο Σύνταγμα Πεζικού στην Καλαμάτα, ο Σάκης Ρουβάς έμεινε για λίγο διάστημα ενώ ολοκλήρωσε τη θητεία στο 501 Μηχανοκίνητο Τάγμα Πεζικού, στα Γιαννιτσά.\nΔείτε στη συνέχεια το βίντεο με απόσπασμα από τη συνέντευξή του:


Ros Solis Tonic Water - Online Κάβα House of Wine - e-κάβα σου\nΈνα premium mixer για να δημιουργήσετε τα δικά σας long drinks ή cocktails. Ιδανικός σύντροφος με dry gins για να δημιουργήσετε το απόλυτο Gin n’ tonic! Δοκιμάστε το σκέτο με πολύ πάγο σαν αναψυκτικό χαμηλής θερμιδικής αξίας.


96.9 ROCK FM - Ο ROCK ΣΤΑΘΜΟΣ ΤΗΣ ΑΘΗΝΑΣ - Οι Editors επιστρέφουν στην Ελλάδα για δύο συναυλίες!\nEDITORS 4 Δεκεμβρίου – Gazi Music Hall, Αθήνα 5 Δεκεμβρίου – Principal, Θεσσαλονίκη\nΠλέον, οι Editors, πέρα από ένα πολύ μεγάλο όνομα της σύγχρονης ροκ μουσικής, με εκατομμύρια πωλήσεις και πλατινένιους δίσκους,είναι και ένα “δικό μας” συγκρότημα.\nΔεν είναι τυχαίο ότι έχουν μόνιμη θέση στο playlist των καλών ελληνικών ραδιοφωνικών σταθμών, οι οποίοι έχουν αγαπήσει τραγούδια-ύμνους όπως τα “Munich”, “Papillon”, “Bones”, "Smokers Outside The Hospital Doors”, “An End Has A Start”, “Lights”, “Sugar”.\nΑθήνα - προπώληση: 28 ευρώ (early bird), 31 ευρώ (περιορισμένος αριθμός), 33 Ευρώ.\nΘεσσαλονίκη - προπώληση: 28 ευρώ (early bird), 31 ευρώ


Ελευθέριος Βενιζέλος - elwiki.org\n23 Αυγούστου 1864, Μουρνιές, Χανιά, Κρήτη, Οθωμανική Αυτοκρατορία\n18 Μαρτίου 1936 (71 ετών), Παρίσι, Γαλλία\nΟ Ελευθέριος K. Βενιζέλος (Μουρνιές Χανίων, 11 / 23 Αυγούστου 1864 – Παρίσι, 18 Μαρτίου 1936) ήταν Έλληνας πολιτικός που διετέλεσε πρωθυπουργός της Κρητικής Πολιτείας και επτά φορές πρωθυπουργός της Ελλάδας. Ως πολιτικός διαδραμάτισε σημαντικό ρόλο στο Κρητικό Ζήτημα καθώς και στα πολιτικά δρώμενα της Ελλάδας από το 1910 έως τον θάνατό του το 1936.\nΓεννήθηκε στο χωριό Μουρνιές, κοντά στην πόλη των Χανίων, στις 23 Αυγούστου 1864 και ήταν το πέμπτο παιδί[i] του Κυριάκου Βενιζέλου[ii], εμπόρου, και της Στυλιανής Πλουμιδάκη, η οποία καταγόταν από το χωριό Θέρισο. Μεγάλωσε στα Χανιά αλλά λόγω διώξεων του πατέρα του από την οθωμανική διοίκηση πέρασε μέρος των παιδικών του χρόνων στα Κύθηρα και την Ερμούπολη. Περάτωσε τις εγκύκλιες σπουδές του στα Χανιά, στο λύκειο Αντωνιάδη στην Αθήνα και στο Δημόσιο Γυμνάσιο Αρρένων Σύρου στην Ερμούπολη, απ´ όπου αποφοίτησε, και εργάστηκε στο κατάστημα του πατέρα του. Αν και ο Ελευθέριος Βενιζέλος είχε πρόθεση να συνεχίσει τις σπουδές του, ο πατέρας του επέλεξε να τον τοποθετήσει στο κατάστημά του με σκοπό να το αναλάβει. Ύστερα από παρέμβαση του τότε γενικού προξένου της Ελλάδας στα Χανιά, Γεωργίου Ζυγομαλά , ο Κυριάκος πείστηκε να τον στείλει στην Αθήνα για ανώτερες σπουδές. Το 1881 εγγράφηκε στη Νομική σχολή του Πανεπιστημίου Αθηνών, απ´όπου αποφοίτησε το 1887. Αφού προσπάθησε ανεπιτυχώς να εκλεγεί δις εφέτης, άνοιξε δικηγορικό γραφείο καταφέρνοντας σε μικρό χρονικό διάστημα να διακριθεί. Το 1888 ανέλαβε μαζί με τους Χαράλαμπο Πωλογεωργάκη, Κωνσταντίνου Φούμη και Ιάκωβο Μοάτσο την αρχισυνταξία και την έκδοση της εφημερίδας «Λευκά Όρη», η οποία ανήκε στον γαμπρό του, Κωστή Μητσοτάκη. Από αυτήν αποχώρησε λίγους μήνες αργότερα για προσωπικούς λόγους.\nΠροκειμένου να αμυνθεί από τις επιθέσεις των αντιπάλων εγκαινίασε μια σειρά άρθρων με τον τίτλο «Γεννηθήτω τω Φώς» στην εφημερίδα «Κήρυξ των Χανίων», στα οποία περιέγραφε την πολιτική του Ύπατου Αρμοστή. Μεταξύ των επιθέσεων που δέχθηκε ξεχωρίζει αυτή του Μητροπολίτη Κρήτης Ευμένιου, ο οποίος τον χαρακτήρισε προδότη. Ο Βενιζέλος απάντησε με νέο άρθρο, για το περιεχόμενο του οποίο μηνύθηκε από τον Μητροπολίτη και καταδικάστηκε σε δεκαπενθήμερη φυλάκιση, την οποία και εξέτισε στη φυλακή Ιτζεδίν. Στις εκλογές του 1903 το κόμμα του Βενιζέλου ηττήθηκε εκλογικά αναδεικνύοντας πέντε βουλευτές. Ύστερα από συνεννοήσεις με άλλες ηγετικές μορφές της πολιτικής σκηνής τέθηκε επικεφαλής της «Ηνωμένης Αντιπολίτευσης», η οποία στις 26 Φεβρουαρίου 1905 διακήρυξε την ένωση με την Ελλάδα, και, σε περίπτωση αδυναμίας, την αυτονομία της νήσου, καθώς και την αναθεώρηση του συντάγματος. Στις 23 Μαρτίου 1905 ο Βενιζέλος μαζί με χίλιους ενόπλους συγκεντρώθηκαν στο Θέρισο. Σύντομα, στο Θέρισο κατέφθασαν άλλοι επτά χιλιάδες πολεμιστές από διάφορα σημεία της Κρήτης. Στις 20 Απριλίου η Συνέλευση κήρυξε την ένωση με την Ελλάδα και ζήτησε από τον Ύπατο Αρμοστή να πληροφορήσει τις Μεγάλες Δυνάμεις γι´ αυτή την εξέλιξη, οι οποίες όμως αρνήθηκαν να αναγνωρίσουν την ανακήρυξη. Τον Μάιο πραγματοποιήθηκαν εκλογές, στις οποίες η παράταξη του Βενιζέλου, του Φούμη και του Πωλογεωργάκη συγκέντρωσε 33.279 ψήφους αναδεικνύοντας 39 αντιπροσώπους έναντι 78 αντιπροσώπων του πρίγκιπα Γεωργίου. Στις 15 Ιουλίου οι Μεγάλες Δυνάμεις έδωσαν προθεσμία δεκαπέντε ημερών στους επαναστάτες, τελεσίγραφο που δεν έγινε δεκτό. Όταν έληξε η προθεσμία, οι Μεγάλες Δυνάμεις κήρυξαν στρατιωτικό νόμο. Μετά από συμβουλή του πρωθυπουργού της Ελλάδας Δημητρίου Ράλλη ο Ύπατος Αρμοστής ζήτησε από την Συνέλευση να προχωρήσει στην αναθεώρηση του συντάγματος. Στις 2 Νοεμβρίου ο Βενιζέλος και οι επαναστάτες παρέδωσαν τα όπλα. Παράλληλα οι Μεγάλες Δυνάμεις έστειλαν μια διερευνητική επιτροπή για να αξιολογήσουν την κατάσταση στο νησί. Στις 23 Ιουλίου 1906 αποφασίστηκε η διεθνής δύναμη που βρισκόταν στο νησί να αποχωρήσει, να ανατεθεί η ασφάλεια του νησιού σε Έλληνες αξιωματικούς, που θα έπρεπε όμως να αποχωρήσουν από τον ελληνικό στρατό, να οργανωθεί εκ νέου η πολιτοφυλακή, να δοθεί δάνειο 9.300.000 φράγκων στην Κρητική Πολιτεία, να υπάρξει πλήρης ισότητα χριστιανών και μουσουλμάνων κ.α. Αν και η ελληνική κυβέρνηση και το παλάτι διαφωνούσαν με την λύση, ο Βενιζέλος καθώς και ο διάδοχος του ελληνικού θρόνου πρίγκιπας Κωνσταντίνος τάχθηκαν υπέρ αυτού του σχεδίου με αποτέλεσμα ο πρίγκιπας Γεώργιος να παραιτηθεί από τη θέση του Ύπατου Αρμοστή για να διευκολύνει την κατάσταση. Ως αντικαταστάτης του επιλέχθηκε ο Αλέξανδρος Ζαΐμης.\nΑ΄ Παγκόσμιος Πόλεμος - Εθνικός Διχασμός\nΣυνθήκη των Σεβρών και εκλογική ήττα\nO Eλευθέριος Βενιζέλος έχει τιμηθεί ιδιαίτερα σε αθηναϊκά προάστια τα οποία αναπτύχθηκαν με την έλευση Μικρασιατών προσφύγων, για την αποκατάσταση των οποίων μερίμνησε ως πρωθυπουργός την περίοδο 1928-1932. Σε δύο από αυτά, την Νέα Σμύρνη και την Καλλιθέα, οι κεντρικοί τους λεωφόροι φέρουν το όνομά του και στα κεντρικότερα σημεία τους έχουν στηθεί ανδριάντες του.\nΟ Ελευθέριος Βενιζέλος στις Τέχνες\n↑ 'Τα γεγονότα που σημάδεψαν τη ζωή του Ελευθέριου Βενιζέλου' , Εφημερίδα ΠΑΤΡΙΣ, 18/3/2010\n↑ «Γενική Γραμματεία της Κυβέρνησης | Κυβέρνηση ΒΕΝΙΖΕΛΟΥ ΕΛΕΥΘΕΡΙΟΥ» . www.ggk.gov.gr. Ανακτήθηκε στις 17 Ιουνίου 2016.\n↑ «Πολιτική Συμπεριφορά των Προσφύγων στην Ελλάδα κατά το Μεσοπόλεμο» .\n↑ «Nomination Database» . www.nobelprize.org. Ανακτήθηκε στις 17 Ιουνίου 2016.\n↑ «Ο Ελευθέριος Βενιζέλος προτείνει τον Μουσταφά Κεμάλ για Νόμπελ Ειρήνης» . www.pontos-news.gr. Ανακτήθηκε στις 17 Ιουνίου 2016.\n↑ (Χανιά 2009). «Η δολοφονική απόπειρα εναντίον του Ελευθερίου Βενιζέλου, 6 Ιουνίου 1933 » από venizelos-foundation.gr. Αρχειοθετήθηκε 07/10/2009. Ανακτήθηκε 15/02/2019.\n↑ Μπογδανίδης, Κώστας (18 Μαρτίου 2015). «Σαν σήμερα στις 18 Μαρτίου 1936 πεθαίνει ο πολιτικός που έβγαλε από την πολιτική αφάνεια μια μικρή χώρα όπως η Ελλάδα…» . dreamfm. http://dreamfm.gr/san-simera-stis-18-martiou-1936-petheni-o-politikos-pou-evgale-apo-tin-politiki-afania-mia-mikri-chora-opos-i-ellada/#.VqtgtNSqqko. Ανακτήθηκε στις 29 Ιανουαρίου 2016.\n↑ Φωτογραφία με την οικία Βενιζέλου , από το Ίδρυμα Μείζωνος Ελληνισμού\n↑ Η Καθημερινή-Αν η Ελλάδα έπαιζε γκολφ... , της Τασούλας Επτακοίλη\n↑ «Επιστολή του Ε.Βενιζέλου προς το Λ.Κανακάρη-Ρούφο σχετικά με την απομάκρυνση των Α.Παπάγου και Κ.Πλατή από την Κυβέρνηση» . Εθνικό Ίδρυμα «Ελευθέριος Κ. Βενιζέλος». 9 Μαρτίου 1936. Ανακτήθηκε στις 9 Σεπτεμβρίου 2019.\n↑ «4 ΑΥΓΟΥΣΤΟΥ 1936 Η μεταξική δικτατορία και ο πολιτικός κόσμος της εποχής» . Ημεροδρόμος. 4 Αυγούστου 2014. Ανακτήθηκε στις 9 Σεπτεμβρίου 2019.\n↑ Πετρόπουλος, Γιώργος (6 Αυγούστου 2000). «Η μεταξική δικτατορία και ο πολιτικός κόσμος της εποχής» . Ριζοσπάστης. Ανακτήθηκε στις 9 Απριλίου 2020.\n↑ «Αίτια θανάτου Βενιζέλου» . Σα σήμερα, 18 Μαρτίου του 1936 πέθανε ο μέγιστος Ελευθέριος Βενιζέλος.\n↑ «Μουσείο Μπενάκη : ΜΟΝΙΜΕΣ ΣΥΛΛΟΓΕΣ / ΣΥΛΛΟΓΕΣ / ΕΛΛΗΝΕΣ ΔΗΜΙΟΥΡΓΟΙ ΤΟΥ 20ου ΑΙΩΝΑ / ΕΡΓΑΣΤΗΡΙΟ ΓΙΑΝΝΗ ΠΑΠΠΑ» . www.benaki.gr. Ανακτήθηκε στις 17 Ιουνίου 2016.\n↑ «ΕΛΕΥΘΕΡΙΟΣ ΒΕΝΙΖΕΛΟΣ» . Φιλμογραφία. Ταινιοθήκη της Ελλάδος. Ανακτήθηκε στις 9 Απριλίου 2020.\n↑ «ΕΛΕΥΘΕΡΙΟΣ ΒΕΝΙΖΕΛΟΣ 1910 - 1927» . Φιλμογραφία. Ταινιοθήκη Της Ελλάδος. Ανακτήθηκε στις 9 Απριλίου 2020.\n↑ Οι αφελείς λογοκριτές της χούντας, ο Κατράκης ως Ελευθέριος Βενιζέλος και «Η Αλίκη δικτάτωρ» , gazzetta.gr\nΚατηγορίες: Πρόεδροι της Βουλής των Ελλήνων | Ελευθέριος Βενιζέλος | Έλληνες συγγραφείς | Έλληνες δημοσιογράφοι | Κρητικοί οπλαρχηγοί | Α΄ Βαλκανικός Πόλεμος | Β΄ Βαλκανικός Πόλεμος | Έλληνες πρωταγωνιστές του Α΄ Παγκοσμίου Πολέμου | Έλληνες κινηματίες | Ιππότες της Λεγεώνας της Τιμής | Απόφοιτοι Εθνικού και Καποδιστριακού Πανεπιστημίου Αθηνών | Αφορισμένοι από την Ορθόδοξη Εκκλησία | Έλληνες υπουργοί Υγιεινής | Πρωθυπουργοί της Κρητικής Πολιτείας | Οικογένεια Βενιζέλου | Έλληνες αθλητές του γκολφ | Εθνικός Διχασμός | Έλληνες αντικομμουνιστές\nΗμερομηνια: 15.03.2021 06:39:46 CET


Υπέροχη χειρονομία από τον Κριστιάνο Ρονάλντο σε μικρό φίλαθλο (video) - Onsports.gr\nΥπέροχη χειρονομία από τον Κριστιάνο Ρονάλντο σε μικρό φίλαθλο (video)\nΓκολ μπορεί να μην πέτυχε την Τετάρτη το βράδυ στη 2η πράξη της μαδριλένικης μονομαχίας της Ρεάλ με τη συμπολίτισσα Ατλέτικο για τα προημιτελικά του Champions League αλλά ο Κριστιάνο Ρονάλντο που είχε όμως την ασίστ στο γκολ της νίκης –πρόκρισης της ομάδας του έκλεψε την παράσταση πριν καν ξεκινήσει το παιχνίδι στο «Μπερναμπέου».\nΚαι αυτό έγινε μέσω μίας πολύ τρυφερής και ευαίσθητης χειρονομίας από τον κορυφαίο παίκτη στον πλανήτη τα προηγούμενα δύο χρόνια σύμφωνα με το σχετικό δημοψήφισμα της FIFA στη διάρκεια της προθέρμανσης της πρωταθλήτριας Ευρώπης και κόσμου.\nΠιο συγκεκριμένα ο Πορτογάλος σούπερ-σταρ επιχείρησε ένα δυνατό σουτ προς τον Κασίγιας στο «ζέσταμα» των «μερέγχες» αλλά ήταν άστοχος με την μπάλα να φεύγει με μεγάλη δύναμη στηβν εξέδρα και να κτυπάει ένα μικρό οπαδό της ομάδας του.\nΟ Κριστιάνο Ρονάλντο αντιλήφθηκε το τι συνέβη και παρόλο ότι συνέχισε τις …υποχρεώσεις του στην προθέρμανση της Ρεάλ δεν ξέχασε το …θύμα της αστοχίας του και μετά το πέρας της πρώτης έσπευσε προς την εξέδρα για να προσφέρει στο μικρό ως ένδειξη αίτησης συγνώμης τη «σαλιάρα» που φορούσε πάνω από τη φανέλα του.\nΜε το δακρυσμένο μικρό να εισπράττει τις αντιδράσεις …ζήλειας από τους άλλους μικρούς φιλάθλους που ήταν κοντά του για το δώρο παρηγοριάς που του έδωσε ο Κριστιάνο Ρονάλντο.\n9 λεπτά πριν Ολυμπιακός-ΑΕΚ: Ίδια ενδεκάδα με Ντιναμό ο Μαρτίνς (photo)\n12 λεπτά πριν Ολυμπιακός-ΑΕΚ: Οι επιλογές του Χιμένεθ για την ενδεκάδα (photo)\n16 λεπτά πριν Football League: Χάνει Περόνε ο Ηρακλής


Βαθιά Αποτοξίνωση Δέρματος σε Πρόσωπο και σώμα! Vanity Cosmetics\nΤο δέρμα είναι το μεγαλύτερο όργανο του σώματος και είναι το πρώτο που δέχεται ερεθίσματα όπως η αφή, το κρύο, η ζέστη, η πίεση, ο πόνος κλπ. Οι λειτουργίες του δέρματος επηρεάζονται και τροποποιούνται συνεχώς κατά τη διάρκεια της ζωής του ανθρώπου (εφηβεία, εγκυμοσύνη, αδυνάτισμα) και πρέπει πριν από κάθε άλλη φροντίδα, η αποτοξίνωση δέρματος να αποτελεί απαραίτητη προϋπόθεση. Όπως σήμερα όπου η Καθαρά Δευτέρα σηματοδοτεί την αποτοξίνωση του σώματος από τις διατροφικές μας συνήθειες έτσι και εμείς μπορούμε με τον ίδιο τρόπο σκέψης να προσφέρουμε αποτοξίνωση στο δέρμα μας!\nΟυσιαστικά η αποτοξίνωση δέρματος είναι η πρώτη γραμμή άμυνας του ανοσοποιητικού και παίζει καθοριστικό ρόλο στην ισορροπία του ανθρώπου και στον κύκλο ζωής του δέρματος. Η υγεία του δέρματος είναι ιδιαίτερα σημαντική και απαραίτητη για την ευεξία του οργανισμού. Οι εξωγενείς και οι ενδογενείς τοξίνες κρίνονται άχρηστες και πρέπει να αποβληθούν μέσω της αποτοξίνωσης, η οποία είναι ωφέλιμη για τον οργανισμό καθώς καθιστά την επιδερμίδα υγιή τόσο εσωτερικά όσο και εξωτερικά δίχως τοξίνες. Επίσης δίνει λάμψη και προλαμβάνει την δημιουργία φλεγμονών, γήρανσης, ξηρότητας και την εμφάνιση δερματικών παθήσεων. Στο πρόσωπό μας είναι εύκολα αναγνωρίσιμη η συσσώρευση των τοξινών καθώς εντοπίζεται από την εμφάνιση μαύρων κύκλων, πρηξίματος αλλά και θαμπής όψης.\nΑποτοξίνωση δέρματος με 3+1 βήματα\nΗ Vanity Exclusive Cosmetics αναζητά συνεχώς λύσεις και δίνει προτάσεις για ότι απασχολεί την σύγχρονη γυναίκα. Το Μousse Εcobiology της Mary Cohr είναι σύμμαχος της αποτοξίνωσης δέρματος και σύντροφος του καθαρού προσώπου. Καθαρίζει απαλά το δέρμα ενώ παράλληλα ενεργοποιεί τις φυσικές άμυνες του δέρματος με 100% φυσικά ενεργά συστατικά που αφήνουν το δέρμα καθαρό και απαλό, δυναμώνοντας τις άμυνές του\nΜια σωστή περιποίηση καθαρισμού και αποτοξίνωσης δέρματος, είναι η χρήση lotion που εξισορροπεί το PH και βοηθά στην τέλεια διείσδυση των τελικών προϊόντων. Η Brightening Face Freshener από την Janssen χωρίς αλκοόλ, αναζωογονεί και δίνει λάμψη στο πρόσωπο με βασικό συστατικό το εκχύλισμα μουριάς.\nΟ τέλειος συνδυασμός για πλήρη αποτοξίνωση δέρματος είναι η 24ωρη κρέμα Pure environment από την Mary Cohr. Tο μοναδικό προϊόν περιποίησης ομορφιάς βοηθά τα κύτταρα να οξυγονώνονται, ενώ ταυτόχρονα εξουδετερώνουν τις επιπτώσεις της ρύπανσης. Ενυδατώνει και προστατεύει την επιδερμίδα με ενεργά συστατικά που είναι 100% φυσικά, χωρίς paraben, χωρίς χρώματα, χωρίς χημικά φίλτρα. Το δέρμα σας ξαναζωντανεύει-καθαρίζεται, ενυδατώνεται και προστατεύεται από τις επιθέσεις της ημέρας.\nH Rhea έχει ένα μοναδικό detox προϊόν με επαναστατικό σχεδιασμό με δράση αποστράγγισης-αποτοξίνωσης δέρματος για το σώμα. Θα ερωτευτείτε το 2drain με την αποκλειστική διφασική του φόρμα που βοηθά να επιταχύνει το πέρασμα των συστατικών με δράση αποστράγγισης και καθαριστική συγχρόνως. Ένας ιδιαίτερος αποτελεσματικός συνδυασμός.\nΔώσε υπόσχεση στον εαυτό σου για ιδανική αποτοξίνωση δέρματος\n“Άκουσε” το δέρμα σου και υποσχέσου ότι θα το θωρακίσεις, θα του δώσεις περισσότερη προσοχή, θα του κάνεις δώρο την αποτοξίνωση δέρματος που χρειάζεται και θα δεις μοναδικά αποτελέσματα. Η ισορροπημένη διατροφή, η καθημερινή άσκηση, ο ήρεμος ύπνος και η αποτελεσματική διαχείριση του στρες προστατεύουν τον οργανισμό από την υπερβολική συγκέντρωση τοξινών. Επίσης η παραμονή στον φρέσκο αέρα θα σε βοηθήσει να κάνεις την διαφορά.\nΠότε χάρισες στον εαυτό σου τελευταία φορά μια βαθιά αποτοξίνωση δέρματος?


Το μεγαλύτερο έγκλημα της Σαουδικής Αραβίας δεν είναι ο Κασόγκι - faretra.info\n30 Οκτωβρίου 2018 στις 09:42\tFaretra.info\nH στυγερή δολοφονία του Σαουδάραβα δημοσιογράφου Τζαμάλ Κασόγκι μέσα στο προξενείο της χώρας στην Κωνσταντινούπολη έχει προκαλέσει δικαίως διεθνή κατακραυγή, ωστόσο δεν είναι αυτό το μεγαλύτερο έγκλημα του καθεστώτος της Σαουδικής Αραβίας.\nΜάλιστα προειδοποιεί ότι «στη χειρότερη περίπτωση, ο αριθμός αυτός ενδέχεται να μεγεθυνθεί κατά 5,6 εκατομμύρια, αυξάνοντας τον συνολικό αριθμό των ανθρώπων στην Υεμένη που βρίσκονται στο αρχικό στάδιο του λιμού στα 14 εκατομμύρια [...] Η Υεμένη μπορεί να αντιμετωπίσει τον χειρότερο λιμό στον κόσμο τα τελευταία 100 χρόνια ενώ ήδη υπόκειται στη χειρότερη ανθρωπιστική καταστροφή του πλανήτη».\nΕτικέτες New York TimesΕπιλεγμέναΗΠΑΟΗΕΣαουδική ΑραβίαΥεμένη


17/10/2005 5:30 μμ 3ο Περιφερειακό Συνέδριο Κεντρικής Ελλάδας: «Μεταποίηση-Χονδρεμπόριο-Λιανεμπόριο». Διοργάνωση: Επιμελητήριο Φθιώτιδας – ΕΕΔΕ – ΚΕΤΑ ΠΕΣΕ. Συνεδριακό Κέντρο Κάστρου Λαμίας.\n07/09/2005 8:00 μμ Εκδήλωση με θέμα: «Κίνητρα ιδιωτικών επενδύσεων για την οικονομική ανάπτυξη και την περιφερειακή σύγκλιση – Συναφείς δράσεις του Υπουργείου Ανάπτυξης» και κύριο ομιλητή το Γενικό Γραμματέα Βιομηχανίας κ. Σπύρο Παπαδόπουλο. Επιμελητήριο Φθιώτιδας, Λαμία.\n16/07/2005 12:00 Πρώτη Τακτική Γενική Συνέλευση Κοινωνικού Συνεταιρισμού «Κλίμαξ plus». Συμμετοχή του ΚΕΤΑ ΠΕΣΕ με εισήγηση του Θανάση Ζαχαρόπουλου: "Ο ρόλος των ΚΕΤΑ στην προώθηση της Κοινωνικής Επιχειρηματικότητας". Οικοτροφείο Κλίμακας «Αφαία», Αίγινα.\n4-5/07/2005 Αναπτυξιακό Συνέδριο Περιφέρειας Στερεάς Ελλάδας: «Στρατηγικές Αναπτυξιακών Κατευθύνσεων για την Προγραμματική Περίοδο 2007-2013». Καμένα Βούρλα. Συμμετοχή του ΚΕΤΑ ΠΕΣΕ με εισηγήσεις των Θανάση Ζαχαρόπουλου: "Ανταγωνιστικότητα και Συνεργασία των Περιφερειών στη νέα περίοδο" και Ανδρέα Μαυρουλάκη: "Νέες υποδομές ΤΠΕ για την Περιφέρεια Στερεάς Ελλάδας".\n21/06/2005 8:00μμ «ΕΠΑΝ-Δράση 2.7.1: Ενίσχυση Επιχειρηματικών Σχεδίων ΜΜΕ και ΠΜΕ». Hμερίδα του Επιμελητηρίου Φθιώτιδας σε συνεργασία με την ΑΝ.ΔΙΑ και το ΚΕΤΑ ΠΕΣΕ. Επιμελητήριο Φθιώτιδας, Λαμία.\n01/06/2005 8:00μμ «Χρηματοδοτούμενα προγράμματα και επιχειρηματικότητα στη Στερεά Ελλάδα». Εκδήλωση του Οικονομικού Επιμελητηρίου σε συνεργασία με το ΚΕΤΑ ΠΕΣΕ στα πλαίσια της Πανελλήνιας Έκθεσης Λαμίας. Αίθουσα εκδηλώσεων κτιρίου Α'. Εισηγητές: Σαράντης Λόλος, αναπληρωτής καθηγητής Παντείου Πανεπιστημίου - Δημήτρης Σφακιανός, Επιχειρηματικός Σύμβουλος ΚΕΤΑ ΠΕΣΕ.\n27/04/2005 5:30μμ Ημερίδα για την «Eνίσχυση Γυναικείας Επιχειρηματικότητας» σε συνεργασία με το Συνεταιρισμό Γυναικών «ΔΕΣΦΙΝΑ». Ανάλυση βασικών αξόνων του προγράμματος από τον Επιχειρηματικό Σύμβουλο Φθιώτιδας. Δεσφίνα, γραφεία Συνεταιρισμού Γυναικών.\n25/04/2005 8:30μμ «ΕΠΑΝ-Δράση 2.11.1: Ενίσχυση Ανταγωνιστικότητας πολύ μικρών επιχειρήσεων του εμπορίου - Ανάλυση Βασικών Αξόνων του Προγράμματος». Hμερίδα στο Επιμελητήριο Φθιώτιδας.\n19/04/2005 «Προοπτικές απασχόλησης και Νεανική Επιχειρηματικότητα». Hμερίδα στο ΤΕΙ Λαμίας. Εισήγηση του Συντονιστή του ΚΕΤΑ ΠΕΣΕ με θέμα: «Αγορά εργασίας και επιχειρήσεις για τους αποφοίτους του ΤΕΙ Λαμίας».\n16-17/04/2005 «Οι νέες τεχνολογίες στη δια βίου μάθηση». Πανελλήνιο Επιστημονικό Συνέδριο, ΤΕΙ Λαμίας. Εισήγηση ΚΕΤΑ ΠΕΣΕ με θέμα: «Δημιουργία Δικτύου Τηλεκπαίδευσης στο πλαίσιο Δράσεων ΚτΠ του ΠΕΠ Στερεάς Ελλάδας».\n15-16/04/2005 «Προοπτικές Ανάπτυξης του τομέα της Αλιείας 2007-2013». Διεθνές Συνέδριο. Συμμετοχή της Επιχειρηματικής Συμβούλου Ευβοίας στο συνέδριο ύστερα από πρόσκληση της Ε.Υ.Δ ΕΠ.ΑΛ.\n13/04/05 Ημερίδα με θέμα την ενίσχυση της Νεανικής και Γυναικείας Επιχειρηματικότητας ύστερα από πρόσκληση της Δημοτικής Επιχείρησης Τουρισμού και Πολιτισμού Αράχωβας. Ανάλυση βασικών αξόνων του προγράμματος από τον Επιχειρηματικό Σύμβουλο Βοιωτίας.\n11/04/05 Ημερίδα με θέμα την ενίσχυση της Γυναικείας Επιχειρηματικότητας και το Νέο Αναπτυξιακό Νόμο στο Μαντούδι Ευβοίας σε συνεργασία με το Επιμελητήριο Ευβοίας.\n06/04/05 Συνάντηση εργασίας για τις προοπτικές απασχόλησης των ψυχικά ασθενών σε συνεργασία με το Εθνικό Κέντρο Κοινωνικών Ερευνών στα γραφεία του ΚΕΤΑ ΠΕΣΕ στη Λαμία.\n04/04/05 Ημερίδα Νεανικής και Γυναικείας Επιχειρηματικότητας ύστερα από πρόσκληση του ΚΕΣΥΥ Ν. Βοιωτίας.\n27/03/05 7η Πανευβοϊκή Έκθεση, Χαλκίδα. Ημερίδα για την παρουσίαση του Νέου Αναπτυξιακού Νόμου. Το ΚΕΤΑ ΠΕΣΕ συμμετείχε στην ημερίδα που διοργανώθηκε σε συνεργασία με το Επιμελητήριο Ευβοίας.\n26/03/05 7η Πανευβοϊκή έκθεση, Χαλκίδα. Ενημερωτική ημερίδα για την ενίσχυση της ανταγωνιστικότητας πολύ μικρών επιχειρήσεων του εμπορίου». Το ΚΕΤΑ ΠΕΣΕ συμμετείχε στην ημερίδα που διοργανώθηκε σε συνεργασία με το Επιμελητήριο Ευβοίας.\n23/03/05 Ημερίδα Νεανικής και Γυναικείας Επιχειρηματικότητας - Ενίσχυση πολύ μικρών επιχειρήσεων του εμπορίου στο συνεδριακό κέντρο Θήβας σε συνεργασία με το ΚΥΕ Βοιωτίας.\n21/03/05 Ημερίδα Νεανικής και Γυναικείας Επιχειρηματικότητας στο ΤΕΕ Αταλάντης.\n18/03/05 Ημερίδα Νεανικής και Γυναικείας Επιχειρηματικότητας στο ΙΕΚ Λαμίας.\n18/03/05 Ημερίδα Νεανικής και Γυναικείας Επιχειρηματικότητας στο ΤΕΕ Μακρακώμης.\n17/03/05 Ημερίδα Νεανικής και Γυναικείας Επιχειρηματικότητας στο Εσπερινό ΤΕΕ Λαμίας.\n17/03/05 Ημερίδα Νεανικής και Γυναικείας Επιχειρηματικότητας στο 4ο ΤΕΕ Λαμίας (τμήματα αισθητικής, κομμωτικής).\n16/03/05 Ημερίδα με θέμα: «Ο ρόλος των αναπτυξιακών εταιρειών στο χωρικό σχεδιασμό και την Περιφερειακή Ανάπτυξη», Βόλος. Εισήγηση του Συντονιστή του ΚΕΤΑ ΠΕΣΕ ύστερα από πρόσκληση του τμήματος Μηχανικών Χωροταξίας του Πανεπιστημίου Θεσσαλίας.\n15/03/05 Ημερίδα Νεανικής και Γυναικείας Επιχειρηματικότητας στο 1ο ΤΕΕ Λαμίας (τμήματα πληροφορικής, γεωργικής οικονομίας, υγείας-πρόνοιας).\n10/03/2005 Ημερίδα σε συνεργασία με την Περιφέρεια Στερεάς Ελλάδας για το πρόγραμμα «Πόλοι καινοτομίας στη Στερεά Ελλάδα» στο Επιμελητήριο Φθιώτιδας.\n10/03/05 Ημερίδα Νεανικής και Γυναικείας Επιχειρηματικότητας σε συνεργασία με το Επιμελητήριο Ευβοίας, Χαλκίδα. Ανάλυση βασικών αξόνων του προγράμματος από την Επιχειρηματική Σύμβουλο Ευβοίας.\n10/03/05 Ημερίδα Γυναικείας Επιχειρηματικότητας, Άμφισσα. Ανάλυση βασικών αξόνων του προγράμματος από τον Επιχειρηματικό Σύμβουλο Φθιώτιδας.\n10/03/05 Ημερίδα Νεανικής και Γυναικείας Επιχειρηματικότητας στο 2ο ΤΕΕ Λαμίας (τμήματα μηχανολόγων, ηλεκτρολόγων, ηλεκτρονικών).\n09/03/05 Ημερίδα Γυναικείας Επιχειρηματικότητας, Αρκίτσα. Ανάλυση βασικών αξόνων του προγράμματος από τον Επιχειρηματικό Σύμβουλο Φθιώτιδας ύστερα από πρόσκληση του Συλλόγου Γυναικών Αρκίτσας «Η ΕΣΤΙΑ».\n23/02/05 Ημερίδα Νεανικής Επιχειρηματικότητας, Λαμία. Ανάλυση βασικών αξόνων του προγράμματος από τον Επιχειρηματικό Σύμβουλο Φθιώτιδας και εκπρόσωπο του ΕΟΜΜΕΧ.\n21/02/05 Ημερίδα Νεανικής Επιχειρηματικότητας, Άμφισσα. Ανάλυση βασικών αξόνων του προγράμματος από τον Επιχειρηματικό Σύμβουλο Φθιώτιδας.\n20/02/05 Ημερίδα με θέμα: «Νέος Αναπτυξιακός Νόμος - Δυνατότητες και ευκαιρίες» σε συνεργασία με το Επιμελητήριο Ευβοίας, Χαλκίδα.\n17/02/05 Ημερίδα Νεανικής Επιχειρηματικότητας, Καρπενήσι. Ανάλυση βασικών αξόνων του προγράμματος από τον Επιχειρηματικό Σύμβουλο Φθιώτιδας και εκπρόσωπο του ΕΟΜΜΕΧ.\n16/02/05 Ημερίδα Νεανικής Επιχειρηματικότητας, Επιμελητήριο Βοιωτίας, Λιβαδειά. Ανάλυση βασικών αξόνων του προγράμματος από τον Επιχειρηματικό Σύμβουλο Βοιωτίας και εκπρόσωπο του ΕΟΜΜΕΧ.\n14/02/05 ΔΙΚΤΥΑ ΕΠΙΧΕΙΡΗΣΕΩΝ - 1ο workshop δικτύου γαλακτοκόμων. Πρώτη συνάντηση των γαλακτοκόμων της περιοχής με το Συντονιστή του ΚΕΤΑ ΠΕΣΕ και τον Επιχειρηματικό Σύμβουλο Φθιώτιδας με σκοπό τη δημιουργία δικτύου επιχειρήσεων. Συζητήθηκαν θέματα που απασχολούν τον κλάδο, προτάσεις, απόψεις των παραγωγών καθώς και τρόποι δικτύωσης των επιχειρήσεων που δραστηριοποιούνται στο συγκεκριμένο τομέα.\n11-13/02/05 Σεμινάριο «Ελιά-ελαιόλαδο, διατροφικές αξίες», Στυλίδα. Συμμετοχή της Επιχειρηματικής Συμβούλου Φωκίδας ύστερα από πρόσκληση του Κέντρου Περιβαλλοντικής Εκπαίδευσης Στυλίδας- ?Υπάτης.\n09/02/05 Ημερίδα Ένωσης Επαγγελματιών Βιοτεχνών Ορχομενού. Εισήγηση Επιχειρηματικού Συμβούλου Βοιωτίας για τα προγράμματα Νεανικής και Γυναικείας Επιχειρηματικότητας.\n07/02/2005 Ημερίδα Νεανικής Επιχειρηματικότητας, Καρπενήσι. Ανάλυση βασικών αξόνων του προγράμματος από τον Επιχειρηματικό Σύμβουλο Ευρυτανίας ύστερα από πρόσκληση του ΚΕΚ Ευρυτανίας.\n06/02/05 Παρουσίαση προγράμματος Νεανικής και Γυναικείας Επιχειρηματικότητας από τον Επιχειρηματικό Σύμβουλο Βοιωτίας ύστερα από πρόσκληση του Σχολείου 2ης Ευκαιρίας.\n02/02/05 ΔΙΚΤΥΑ ΕΠΙΧΕΙΡΗΣΕΩΝ - 1ο workshop δικτύου ελαιοπαραγωγών. Πρώτη συνάντηση των ελαιοπαραγωγών της περιοχής με το Συντονιστή του ΚΕΤΑ ΠΕΣΕ και την Επιχειρηματικό Σύμβουλο Φωκίδας με σκοπό τη δημιουργία δικτύου επιχειρήσεων. Συζητήθηκαν θέματα που απασχολούν τον κλάδο, προτάσεις, απόψεις των παραγωγών καθώς και τρόποι δικτύωσης των επιχειρήσεων που δραστηριοποιούνται στο συγκεκριμένο τομέα.\n28/01/2005 Ημερίδα με θέμα «Περιβαλλοντική διαχείριση στη Στερεά Ελλάδα - Προκλήσεις και προοπτικές», ΕΚΕΠΥ. Το ΚΕΤΑ ΠΕΣΕ συμμετείχε στα πλαίσια του Δικτύου Περιβαλλοντικής Διαχείρισης του προγράμματος RISE σε συνεργασία με τα Επιμελητήρια Βοιωτίας και Εύβοιας.\n26/01/2005 ΔΙΚΤΥΑ ΕΠΙΧΕΙΡΗΣΕΩΝ - 1ο workshop δικτύου ιχθυοκαλλιεργητών. Πρώτη συνάντηση των ιχθυοκαλλιεργητών της περιοχής με το Συντονιστή του ΚΕΤΑ ΠΕΣΕ και την Επιχειρηματικό Σύμβουλο Ευβοίας με σκοπό τη δημιουργία δικτύου επιχειρήσεων. Συζητήθηκαν θέματα που απασχολούν τον κλάδο, προτάσεις, απόψεις των παραγωγών καθώς και τρόποι δικτύωσης των επιχειρήσεων που δραστηριοποιούνται στο συγκεκριμένο τομέα.\n24/01/05 Εισήγηση του Επιχειρηματικού Συμβούλου Φθιώτιδος για τη Νεανική και Γυναικεία Επιχειρηματικότητα στο Σχολείο 2ης Ευκαιρίας, Λαμία.\n21-22/01/05 Ενημερωτική διημερίδα στα πλαίσια του προγράμματος COHESION-INTERREG, Νεράιδα Καρδίτσας. Παρουσίαση μεθοδολογικών εργαλείων για την ανάδειξη της τοπικής ανταγωνιστικότητας.\n18/01/05 1η Ετήσια ημερίδα με θέμα: «Κοινωνική ευθύνη των επιχειρήσεων», Πανεπιστήμιο Μακεδονίας, Θεσσαλονίκη. Συμμετοχή του Επιχειρηματικού Συμβούλου Φθιώτιδας.\n10/01/2005 ΔΙΚΤΥΑ ΕΠΙΧΕΙΡΗΣΕΩΝ - 1ο workshop δικτύου επιχειρήσεων τουριστικών καταλυμάτων. Πρώτη συνάντηση των επιχειρηματιών της περιοχής με το Συντονιστή του ΚΕΤΑ ΠΕΣΕ και τον Επιχειρηματικό Σύμβουλο Ευρυτανίας με σκοπό τη δημιουργία δικτύου επιχειρήσεων. Συζητήθηκαν θέματα που απασχολούν τον κλάδο, προτάσεις, απόψεις των επιχειρηματιών καθώς και τρόποι δικτύωσης των επιχειρήσεων που δραστηριοποιούνται στο συγκεκριμένο τομέα.\n13/12/2004 ΔΙΚΤΥΑ ΕΠΙΧΕΙΡΗΣΕΩΝ - Ημερίδα στη Λιβαδειά με θέμα «Οι δρόμοι του κρασιού». Πρώτη συνάντηση των οινοπαραγωγών της περιοχής με το Συντονιστή του ΚΕΤΑ ΠΕΣΕ και τον Επιχειρηματικό Σύμβουλο Βοιωτίας με σκοπό τη δημιουργία δικτύου οινοποιητικών επιχειρήσεων. Συζητήθηκαν θέματα που απασχολούν τον κλάδο, προτάσεις, απόψεις των παραγωγών καθώς και τρόποι δικτύωσης των επιχειρήσεων που δραστηριοποιούνται στο συγκεκριμένο τομέα.\nzdrowie po 50-tce


Χιλιάδες πολιτών ενημερώθηκαν για την εξάλειψη της βίας κατά των γυναικών - Δυτική Ελλάδα | AgrinioTimes\nΑρχική » Δυτική Ελλάδα » Χιλιάδες πολιτών ενημερώθηκαν για την εξάλειψη της βίας κατά των γυναικών\n29 Νοεμβρίου 2016 AgrinioTimes Δυτική Ελλάδα\nΧιλιάδες πολιτών ενημερώθηκαν για τις μορφές βίας στη σύγχρονη κοινωνία, τις συμβουλευτικές δομές, αλλά και τις προσπάθειες εξάλειψης της βίας κατά των γυναικών, σε μία ιδιαίτερα επιτυχημένη δράση που οργάνωσε η Περιφερειακή Επιτροπή Ισότητας της Περιφέρειας Δυτικής Ελλάδας, στο πλαίσιο της Παγκόσμιας Ημέρας για την εξάλειψη της βίας κατά των Γυναικών.\nΗ δράση με προγράμματα street work, πραγματοποιήθηκε στο πλαίσιο της Παγκόσμιας Ημέρας για την εξάλειψη της Βίας κατά των Γυναικών.\nΕιδικότερα, μεγάλη ήταν η συμμετοχή στα πέντε κεντρικά σημεία της Πάτρας όπου έγινε η δράση (Ρήγα Φερραίου και Γεροκωστοπούλου, Ρήγα Φεραίου και Αγίου Νικολάου, Ρήγα Φεραίου και Παντανάσσης και στο πάνω και κάτω μέρος της πλατείας Γεωργίου), όπου οι πολίτες ενημερώθηκαν από εξειδικευμένο προσωπικό, μέσω της διανομής φυλλαδίων, για τις διάφορες μορφές της βίας στη σύγχρονη κοινωνία, όπως επίσης και τις υφιστάμενες συμβουλευτικές κοινωνικές δομές.\n«Η βία από όποια πλευρά και αν προέρχεται, είναι ένα σύνθετο κοινωνικό φαινόμενο με παγκόσμια διάσταση και προεκτάσεις ψυχολογικές, ιατρικές, νομικές, κοινωνικές και οικονομικές» σημείωσε ο Περιφερειάρχης Δυτικής Ελλάδας Απόστολος Κατσιφάρας που ήταν παρών στις δράσεις.\nΠαρ’ όλο που ήταν πρώτη φορά που διοργανώθηκαν προγράμματα «Street Work», στέφθηκαν με σημαντική επιτυχία και σημειώθηκε μεγάλη συμμετοχή από το πατρινό κοινό, το οποίο ενημερώθηκε και επέδειξε ιδιαίτερη ευαισθητοποίηση για το φαινόμενο της βίας όπου βρίσκεται ανάμεσα μας, μεταδιδόμενη με τρόπους που τις περισσότερες φορές είναι μη ελέγξιμοι.\nΠολύτιμη για τη διοργάνωση ήταν η πολύτιμη συμβολή και στήριξη σημαντικών κοινωνικών φορέων, όπως:\nΈνωση Γυναικών Ελλάδας, ΕΓΕ\nΙνστιτούτο Επαγγελματικής Κατάρτισης Βέργη-ΙΕΚ Βέργη\n9. Αγκαλιάζω, Όμιλος Εθελοντών κατά του Καρκίνου, Παράρτημα Αχαΐας.


Πτωτικά οι ασιατικές αγορές μετά την κατρακύλα της Wall | Capital\nΠτωτικά οι ασιατικές αγορές μετά την κατρακύλα της Wall\nΜε αρνητικό πρόσημο κινούνται τα ασιατικά χρηματιστήρια την Παρασκευή μετά το χθεσινό sell-off στη Wall Street που υποχρέωσε τον βιομηχανικό Dow Jones σε βουτιά 1.860 μονάδων εν μέσω εντεινόμενων ανησυχιών ότι η ραγδαία αύξηση των κρουσμάτων του κορονοϊού στις ΗΠΑ θα μπορούσε να εκτροχιάσει την οικονομική ανάκαμψη.\nΗ Wall Street γνώρισε χθες τη χειρότερη συνεδρίαση από τον Μάρτιο όταν οι αμερικανικές πολιτείες έκλειναν τις οικονομίες τους για να προστατευτούν από την πανδημία του κορονοϊού.\nΟ αριθμός των κρουσμάτων του κορονοϊού στις ΗΠΑ ξεπέρασε τα 2 εκατ. την Πέμπτη, με 21 πολιτείες να αναφέρουν αύξηση των κρουσμάτων. Η ραγδαία αύξηση των κρουσμάτων σε πολιτείες όπως η Καλιφόρνια, το Τέξας και η Φλόριντα, μεταξύ άλλων, έχει πυροδοτήσει φόβους ότι ένα δεύτερο κύμα μολύνσεων είναι πολύ πιθανό. Ο αντίκτυπος στην οικονομική ανάκαμψη θα είναι μεγάλος, προειδοποιούν οι αναλυτές καθώς η οικονομία δεν έχει καταφέρει ακόμα να βρει τον βηματισμό της μετά το σοκ του "κλειδώματος" των προηγούμενων μηνών.\nΟ υπουργός Οικονομικών Στίβεν Μνούτσιν δήλωσε εξάλλου στο CNBC ότι το κλείσιμο της οικονομίας για δεύτερη φορά δεν αποτελεί βιώσιμη επιλογή. Από την πλευρά του ο πρόεδρος της Federal Reserve, Τζερόμ Πάουελ εμφανίστηκε ανήσυχος όσον αφορά τις προοπτικές της οικονομίας, προειδοποιώντας ότι οι ΗΠΑ είναι αντιμέτωπες με έναν μακρύ δρόμο μέχρι να ανακάμψουν, με την ανεργία να παραμένει σε αυξημένα επίπεδα για αρκετό καιρό.\nΣτο ταμπλό, ο ιαπωνικός Nikkei 225 σημειώνει πτώση 1% στις 22.257,79 μονάδες.\nΣτο Χονγκ Κονγκ ο δείκτης Hang Seng υποχωρεί σε ποσοστό 1,4%. Στην ηπειρωτική Κίνα ο Shanghai Composite σημειώνει μικρές απώλειες 0,2%, ενώ ο Shenzhen Composite καταγράφει πτώση 0,4%.\nΟ Kospi της Νότιας Κορέας κατρακυλά 2,3%, ενώ οι δείκτες σε Ταϊβάν και Σιγκαπούρη χάνουν 0,8% και 1,6% αντίστοιχα. Στην Αυστραλία ο δείκτης S&P/ASX 200 σημειώνει βουτιά 2,1%.\nΟ κλάδος του πετρελαίου παραμένει στο επίκεντρο των πιέσεων μετά την κατρακύλα των τιμών του πετρελαίου, με τις CNOOC και PetroChina να χάνουν 5% και 3,3% αντίστοιχα.